הוועדה לענייני ביקורת המדינה, כנסת 19, פרוטוקול מספר 136, 2014-07-09 09:00

אמנון כהן: אני פותח את הדיון של הוועדה לענייני ביקורת המדינה.

אמנון כהן: הנושא על הסדר: בחינת יישם הרפורמה ברשות מקרקעי ישראל – דוח מבקר המדינה, 64ג', עמוד 319.

אמנון כהן: לאחר שמדינת ישראל הקימה מספר וועדות החליטה הממשלה לבחון את כל נושא ניהול קרקעות במדינת ישראל.

אמנון כהן: 93% מכלל קרקעות מדינת ישראל מנוהלים על ידי המדינה דרך מינהל מקרקעי ישראל, כרגע זו רשות.

אמנון כהן: הממשלה החליטה להקים רשות ואמרה שיש צוואר בקבוק.

אמנון כהן: הייתה ביקורת רבה בנושא של מינהל מקרקעי ישראל, בכל פעם רצו להסדיר את הנושא וסוף סוף קיבלו החלטה.

אמנון כהן: במאי 2009 החליטה הממשלה ליישום רפורמה שבמסגרתה תוקם רשות מקרקעי ישראל במקום מינהל מקרקעי ישראל.

אמנון כהן: הכול בסדר.

אמנון כהן: לאחר מכן התעוררה בעיית עובדים, זה היה מותנה בחתימת הסכם קיבוצי לעניין העובדים.

אמנון כהן: חשוב לנו לטפל בעובדים שעובדים קשה ולהסדיר את מעמדם באמצעות מעבר מסטאטוס א' לסטאטוס ב'.

אמנון כהן: כשאני קורא את הדוח אני לא רואה שום שינוי, הנצחנו את אותו דבר גם מבחינת הטיפול בציבור וגם מבחינת המגע בין הרשות לבין הציבור.

אמנון כהן: קראתי את הדוח, בנצי אומר שכעת הכול אחרת.

אמנון כהן: אני סומך על מה שהוא אומר, מיד נשמע, אבל מהדוח היום אני לא רואה שום שינוי.

אמנון כהן: המדינה השקיעה בסביבות 250 מיליון שקל על מנת להסדיר את תנאי העובדים, תנאי הפרישה, להקים דברים חדשים, אבל מבחינתי, על פי מה שאני רואה היום, סטאטוס המינהל נשאר אותו דבר.

אמנון כהן: אני מקווה מאוד שזה לא כך.

אמנון כהן: הרפורמה דיברה על שלושה עקרונית: שינוי פנים ארגוני מקיף במינהל כולל החטיבות.

אמנון כהן: הכול חזר לקדמותו.

אמנון כהן: כל הנושא של הקניית בעלות על מקרקעין עירוניים המיועדים למגורים ותעסוקה, גם הנושא הזה לא טופל עד הסוף.

אמנון כהן: כדי שיהיה פחות מגע עם הרשות דיברו על מיקור חוץ, אבל הכול נשאר בתוך הרשות.

אמנון כהן: כמו כן יש את כל נושא העברת האחריות של נושא הפיתוח מהמינהל לרשויות המקומיות ולמשרד הבינוי והשיכון, אני מבין שגם כאן

אמנון כהן: כמעט זה לא השתנה ורוב נושא הפיתוח נשאר במינהל.

אמנון כהן: בשביל מה הרפורמה אם הכול נשאר במינהל?

אמנון כהן: רצו לעשות מצאו שלא מתאים, חוזרים חזרה, בודקים.

אמנון כהן: יכול להיות שההחלטה שהממשלה קיבלה בשנת 2009 היא לא טובה.

אמנון כהן: יכול להיות שאולי בשטח זה לא ישים, לא טוב, אז באים ומשנים את החלטה ואומרים שחוזרים חזרה ושכל אלה שקיבלו כסף יחזירו את הכסף, כן?

אמנון כהן: על פניו נראה לי שזה כושל מאוד.

אמנון כהן: אני מאוד ארצה לשמוע שזה לא כך.

אמנון כהן: לכן אנחנו מקיימים את הדיון.

אמנון כהן: בשלב הזה אני אבקש ממשרד מבקר המדינה לגעת בעיקרי ממצאי הדוח.

אמנון כהן: לאחר מכן ניתן לגוף המבוקר, בראשו מנהל הרשות ידידנו מר בנצי ליברמן.

אמנון כהן: אני רואה שהכנתם מצגת אותה אתם מבקשים להציג.

אמנון כהן: נראה מה קבעה הממשלה, מה עשתה הרשות ואם זה עומד בקנה אחד.

אמנון כהן: נצטרך לראות אם רמ"י (רשות מקרקעי ישראל) חושבת שחלק מההחלטות הממשלה לא תואמות היום לעידן 2014.

אמנון כהן: אם צריך לשנות בוודאי יש לה כלי, יש לה שר ממונה שיחזיר את זה לממשלה כדי הכניס תיקון כזה או אחר.

אמנון כהן: משרד מבקר המדינה מסתכל על מה שקבעה הממשלה.

אמנון כהן: את מה שקבעה הממשלה אתם צריכים לבצע.

אמנון כהן: נשמע אם זה סוטה מהחלטת הממשלה ואם זה לא עומד באמות המידה שהמדינה קבעה.

אמנון כהן: טבעי שאתם מגלים בשטח שההחלטה מסוימת היא לא מספיק טובה כי ההסתכלות שלכם היא יותר מקצועית, החלטה שתוקעת משהו ויש צורך לתקן אותה.

אמנון כהן: ראיתי כאן שלא הכול תוקן ולכן אנחנו מקיימים הדיון.

אמנון כהן: בבקשה ליאורה שמעוני המשנה למנכ"ל מבקר המדינה ומנהלת תחומי ביקורת חברה ורווחה.

אמנון כהן: בבקשה לרשותכם.

<ליאורה שמעוני: בוקר טוב לכולם.

<ליאורה שמעוני: אני אציג את הנושא בכמה מילים ולאחר מכן אני אתן למר שמעון עמר מנהל האגף ביקורת בחטיבה תחומי חברה ורווחה שעשה את הביקורת ולגברת מאירה קוריאל-צ'טיאט שהיא עובדת ביקורת שעשתה את הדוח.

<ליאורה שמעוני: הם ישלימו את התמונה ויתנו את הפרטים היותר מדויקים.

אמנון כהן: מיום כתיבת הדוח ועד אתמול או שלשום יש עדיין שינויים, אם יש לכם דווח על כך תעדכנו אותנו כדי שנדע שחלק מהליקויים תוקנו.

אמנון כהן: אני אשמח לשמוע שרוב הדברים תוקנו ואם יש עדיין דברים לחקיקה, אנחנו נעזור בוודאי.

אמנון כהן: בבקשה גברתי.

<ליאורה שמעוני: בשנת 2009 החליטה הממשלה על יישום רפורמה במינהל מקרקעי ישראל ועל הקמת רשות מקרקעי ישראל.

<ליאורה שמעוני: ההחלטה הזאת התבססה על שלוש וועדות קודמות שהוקמו בנושא מינהל מקרקעי ישראל.

<ליאורה שמעוני: וועדות שעסקו בבחינת יעדי המדיניות הקרקעית של מדינת ישראל.

<ליאורה שמעוני: הוועדה האחרונה היא וועדת גדיש שהגישה את ההמלצות בשנת 2004.

<ליאורה שמעוני: בעקבות המלצות וועדת גדיש התקבלה החלטת הממשלה בשנת 2009.

<ליאורה שמעוני: המסקנה המשותפת לוועדת האלה הייתה ששוק המקרקעין בישראל הוא שוק לא מפותח, הוא לא שוק חופשי והוא לא מפותח במידה מספקת.

<ליאורה שמעוני: צריך לשחרר את רשות מקרקעי ישראל מהעומס הניהול השוטף של החוכרים באמצעות הקניית בעלות על הקרקע שמיועדת למגורים לחוכרים, בעלות ברכישות מהוונות.

<ליאורה שמעוני: במקביל לכך, בהמלצות של הוועדות נאמר שיש צורך להתאים גם את המבנה הארגוני של מי שהיה אז מינהל מקרקעי ישראל ולהפוך אותו לרשות מקרקעי ישראל ולמקד את העיסוק המרכזי של הרשות בניהול המקרקעין ושמירה עליהן.

<ליאורה שמעוני: הרפורמה כפי שהציג אותה גם יושב הראש התבססה בעצם על שלושה נדבכים מרכזיים.

<ליאורה שמעוני: שמעון תכף יציג את שלושת הנדבכים.

<ליאורה שמעוני: הממצאים שלנו מראים ומצביעים על כך שבסופו של דבר הפרומה כפי שהיא תוכננה לא יושמה, לפחות לא יושמה באופן מלא.

<ליאורה שמעוני: היא לא הלכה לאותם כיוונים של החלטת הממשלה המקורית.

<ליאורה שמעוני: הדבר הזה קרה לאחר שהתחלפו מנהלי רשות מקרקעי ישראל.

<ליאורה שמעוני: המנהל החדש מר בנצי ליברמן הוביל לשינוי ברפורמה המקורית, בעצם זה יצר את אותו פער בין מה שאנחנו אומרים היום כיצד יושמה הרפורמה ביחס לתכנון.

<ליאורה שמעוני: אנחנו ניתחנו את הפערים בין היעדים המקורים של הרפורמה לבין מה שבוצע בפועל.

<ליאורה שמעוני: אנחנו מצביעים בנושא על כמה וכמה ליקויים ופערים, תכף נבקש משמעון להציג אותם.

<ליאורה שמעוני: כמובן חשוב לציין שהרפורמה הזאת היא לא רק רפורמה מנהלית-ארגונית אלא שהיא כמובן מלווה גם בהשקעות כלכליות נכבדות שנדרשו לצורך השינוי הארגוני הנחוץ.

<ליאורה שמעוני: המשמעות בעצם הייתה סיום העסקתם של עובדים רבים במינהל מקרקעי ישראל.

<ליאורה שמעוני: לצורך כך כמובן היה צריך לשלם פיצויים, לשלם להם הוצאות כאלה ואחרות כאשר בדלת האחורית או בדלת המסתובבת גויסו עובדים אחרים כך שמצבת כוח האדם ברשות מקרקעי ישראל לא השתנתה באופן משמעותי.

<ליאורה שמעוני: בבקשה שמעון.

<שמעון עמר: תודה.

<שמעון עמר: הנקודה המרכזית שאליה מתייחס הדוח היא בנושא של שינוי התפיסה שתביא לכמה שפחות חיכוך עם החוכרים.

<שמעון עמר: הרקע לזה, כפי שציינו בדוח ושאתה ציינת, היו שלוש וועדות שבדקו למה לאורך כל הדרך, לאורך כל עשרות השנים יש כישלון.

<שמעון עמר: א', מינהל מקרקעי ישראל לא עומד ביעדי השיווק שלו – בתקופה הזאת כתבנו לפחות שני דוחות על עמידה ביעדים השיווקיים.

<שמעון עמר: ב', נוצר מעגל של תלונות אין סופי בגלל נושא השירות לחוכר.

<שמעון עמר: כל זה נוצר בגלל שהחוכר או השוכר נכס ממינהל מקרקעי ישראל מרגע שהוא מקבל אותו בחכירה הוא מקושר - - -

אמנון כהן: התחתן עם המינהל.

<שמעון עמר: לאורך כל השנים.

<שמעון עמר: לכן התפיסה של ועדת גדיש, אני אתמקד בוועדת גדיש כי היא הייתה האחרונה ושאת המלצותיה אימצה הממשלה כהחלטה לרפורמה.

<שמעון עמר: ועדת גדיש קבעה יעד מאוד מרכזי שעל מנת לנתק את החוכרים מהמינהל צריך לתת להם בעלות על הקרקע, בכך לנתק אותם מהמינהל.

<שמעון עמר: זאת המשימה המרכזית שהייתה צריכה להיות.

אמנון כהן: הבנתי שזה יעשה על ידי מיקור חוץ.

<שמעון עמר: לא.

<שמעון עמר: הנושא של רישום בעלות הוא תהליך פנימי של המינהל.

<שמעון עמר: כמובן שאנחנו יודעים שהתהליך הזה לוקח המון שנים והוא צריך לקחת המון שנים.

<שמעון עמר: עד אז, כדי להקטין את החיכוך החליטה הממשלה בהחלטתה להוציא את כל הפעולות של ניהול החוזה ועד לרישום הבעלות למיקור חוץ.

<שמעון עמר: כך שמצד אחד יש לך שירות שניתן על ידי מיקור חוץ ומינהל מתרכז בפעולות הליבה שלו: פיתוח הקרקע, שיווקה וכן הנושא של שמירה על הקרקע.

<שמעון עמר: זה היה הבסיס המרכזי לכל נושא הרפורמה.

<שמעון עמר: אכן, לאחר די הרבה שנים הממשלה החליטה לאמץ את הרפורמה הזאת ועיגנה את זה בהחלטת ממשלה ממאי 2009.

<שמעון עמר: למעשה ההחלטה הזאת לא יושמה, היא תורגמה בסופו של דבר לאחר שנתיים-שנתיים וחצי של משא ומתן להסכם קיבוצי שנחתם במאי 2011.

<שמעון עמר: בהסכם נקבע מתווה איך מיישמים את הרפורמה הזאת.

<שמעון עמר: בגדול, ההסכם הזה משקף די בברור את כוונת הממשלה ליישום הרפורמה.

<שמעון עמר: המדינה הייתה מכונה לשלם מחיר די כבד כדי שהרפורמה תיושם.

<שמעון עמר: לרפורמה הזאת יש צד כלכלי.

<שמעון עמר: הממשלה החליטה שאם אנחנו מיישמים את הרפורמה הזאת, המחיר הוא צמצום במספר העובדים ברמ"י ב-200 עובדים, למדינה מבחינה כלכלית שווה אז לתת תוספת שכר למי שנשאר.

<שמעון עמר: גם לפורשים נתנו הטבות שכר ברמה שהייתה מאוד מכובדת ובמחיר מאוד כבד.

<שמעון עמר: אמרו, 'בסוף תהייה רפורמה כמו שאנחנו רוצים'.

<שמעון עמר: לאחר שנחתם ההסכם, לצערי הרב, מנהל המינהל הקודם פוטר מתפקידו, נכנס מר בנצי ליברמן לתפקיד מנהל המינהל.

<שמעון עמר: הוא, מטעמים שלו אמר שלא כל מה שכתוב ברפורמה צריך ליישם.

<שמעון עמר: שוב, אולי כאן יש דברים שאתה יכול לומר שיש מקום לעשות בחינה מחודשת, אבל כשאתה בא ופוגע בלב ליבה של הרפורמה, בדבר הכי מרכזי של ברפורמה אתה שואל את עצמך, למה היינו צריכים לשלם מחיר כזה כבד.

<שמעון עמר: חוץ מזה, זו רפורמה שהמדינה קבעה אותה, כלומר זאת לא רפורמה שהמנהל הקודם קבע וכשמגיע מנהל חדש הוא יאמר 'לא, יש לי תפיסת עולם חדשה ולכן אני משנה אותה'.

<שמעון עמר: זאת רפורמה שהוכתבה לכאורה על ידי הממשלה.

<שמעון עמר: אם מישהו חשב שהרפורמה שנחתמה, אגב, היא כבר נחתמה.

<שמעון עמר: היה הסכם, ישבו שם אגף התקציבים, אגף השכר, מינהל מקרקעי ישראל – כלומר היו אלה אנשי מקצוע שחיברו רפורמה שהייתה גם מעשית.

<שמעון עמר: אם מישהו חושב שזה לא מקצועי או שזה לא נכון, שהתפיסה לא נכונה, כמובן מצד שני יש את המחיר, אז צריך לבוא לממשלה ולומר 'לא זאת הרפורמה שמתאימה כאן.

<שמעון עמר: אני מציע משהו אחר, בואו תאשרו את זה'.

<שמעון עמר: אולי אז היה לגיטימיות לשינוי הרפורמה.

<שמעון עמר: מנהל המינהל החליט, לפחות בנושא המרכזי של הוצאת הפעולות למיקור חוץ וביטול החיכוך עם החוכרים, שאלו לא הפעולות שצריכות להיעשות ולכן הוא החליט להשאיר את כל הנושא, לייתר דיוק, חלק מכל הפעולות של ניהול החוזים - - -

אמנון כהן: מא' עד ת', להשאיר בתוך המינהל.

<שמעון עמר: לא מא' עד ת', אלו 4 פעולות שכבר הוחלט שתשארנה בתוך המינהל.

<שמעון עמר: המשמעות של זה באה לידי ביטוי בגיוס כוח אדם.

<שמעון עמר: קודם כל לקחו את חטיבת השירות שמלכתחילה יועדה ל-30 איש כדי לתת מענה לכל הפעולות ברמה הארצית של ניהול החוזים.

<שמעון עמר: הוא פשוט הפך אותם, לא רק לחטיבה אלא לחמישה מרחבים.

<שמעון עמר: כלומר, היה צריך לגייס אנשים.

<שמעון עמר: כל הנושא של צמצום המרחבים כפי שהוחלט עליו גם ברפורמה וגם בהחלטות, הכול חזר לקדמותו.

<שמעון עמר: כלומר, אם אני לוקח את תמונת המצב נכון להיום, אני אומר למרות שהמדינה הוציאה סכום מאוד גדול, בסופו של דבר הנושא של חיכוך עם החוכרים נשאר בתוך המינהל.

<שמעון עמר: צריך להבין נקודה נוספת.

<שמעון עמר: מאחר ומדובר ברישום בעלות, בסופו של דבר זו פעולה שהולכת ומתכלה.

<שמעון עמר: זאת אומרת, ככל שנתקדם עם הזמן והפעולות האלה תעשינה, יהיה צורך בפחות אנשים כי זו פעולה שאמורה להסתיים.

<שמעון עמר: בהחלט זה מצדיק הוצאה למיקור חוץ ואתה לא צריך לגייס אנשים ולהשאיר אותם באופן קבוע עד שאולי בעוד שלוש-ארבע, אולי חמש שנים, הלוואי, כשהנכסים יהיו בבעלות נצטרך למצוא מה לעשות עם האנשים.

<שמעון עמר: זה גם ההיגיון שעמד ברפורמה.

<שמעון עמר: כמו שציינתי עמד פה גם היגיון כלכלי, אתה אומר, 'צמצמתי 200 עובדים,'אני משלם לכם סכום מסוים' ועכשיו אתה אומר 'לא, אני צריך עוד עובדים'.

<שמעון עמר: אם כן, בשביל מה פיטרנו עובדים ושילמנו להם מחיר - - -

אמנון כהן: עובדים טובים, מקצועיים, ותיקים, יודעים את העבודה.

<שמעון עמר: נכון, עם ניסיון.

<בנצי ליברמן: העבודה במינהל הייתה כל כך טובה, חבל שעשו את הרפורמה אם היו כל כך טובים.

אמנון כהן: נכון.

אמנון כהן: חזרנו לאותו דבר.

אמנון כהן: חזרנו לאותו דבר.

אמנון כהן: באחד הדיונים אמרת לי שעד פותחים מכתב של אזרח, כמה, שישה חודשים?

אמנון כהן: גם היום.

<בנצי ליברמן: לא.

<בנצי ליברמן: לא.

אמנון כהן: היום לא.

<בנצי ליברמן: אני אביא לך מספרים היום.

<בנצי ליברמן: אתה יודע, עם מספרים לא מתווכחים.

אמנון כהן: עם מספרים לא מתווכחים, אבל אנחנו כחברי כנסת מתקשרים לפעמים למינהל, אנחנו לא מגיעים לאף אחד.

אמנון כהן: חברי כנסת לא מגיעים ואני לא מדבר על האזרח.

אמנון כהן: מכתב בכלל, הבנתי שאין שום שיפור בעניין הזה.

אמנון כהן: חבל, נשמע את המספרים והם ייבדקו אחר כך.

אמנון כהן: שמעון, יש לך עוד משהו להוסיף לנו כי אנחנו רוצים להיכנס לדיון.

<שמעון עמר: זה בגדול.

<שמעון עמר: אולי בהמשך כדאי להתייחס.

<שמעון עמר: יש עוד נקודה שכדאי להתייחס כי זה נושא די מרכזי ברפורמה, והוא כל נושא העברת הפיתוח מהמינהל לגופים אחרים.

<שמעון עמר: אגב, הרפורמה החליטה גם על הוצאה של התכנון.

<שמעון עמר: אני חושב שזה מה שהרפורמה התכוונה או לפחות דוח וועדת ברלין.

<שמעון עמר: בזמנו המינהל התעסק גם בתכנון המסדיר כי היו לו תקציבים ממשרד הפנים.

אמנון כהן: מה זה תכנון מסדיר?

<שמעון עמר: תכנון מסדיר זה הנושא של תכניות מתאר ארציות, תכניות מתאר מחוזיות, תכניות מקומיות.

<שמעון עמר: הוא היה מעורב בכל התכניות האלה בעוד שזה תפקידו של מינהל התכנון, אלא שלמינהל היה כסף ולמינהל התכנון לא היה כסף.

<שמעון עמר: הנושא הזה הוסדר ומי שמטפל בנושא הוא מינהל התכנון.

אמנון כהן: הם צריכים לטפל בתכנון והם צריכים לשווק.

אמנון כהן: הם צריכים כלים לשווק.

<שמעון עמר: אני חושב שהיה צריך להשאיר את זה בידי המינהל כגוף - - -

אמנון כהן: זה הוסדר בתיקון כי ברפורמה זה לא היה כך.

<שמעון עמר: נדמה שכן תקנו.

<שמעון עמר: נושא הפיתוח – הייתה סדרה של החלטות שהנושא אמור לצאת בהדרגה לרשויות.

<שמעון עמר: עדיין יש פרויקטים שהמינהל מעורב בהם.

<שמעון עמר: פעם זה בדרך ישירה והיום עושים את זה באמצעות סבסוד או גבייה או פעולות אחרות.

<שמעון עמר: המטרה היא שבאמת יהיה פיצוי לנושא הפיתוח.

<שמעון עמר: זה בגדול.

<שמעון עמר: אם יהיה צורך נחזור לפרטים בהמשך.

אמנון כהן: כבוד מנהל הרשות.

אמנון כהן: אני לא יודע מה יש במצגת.

אמנון כהן: לי חשוב שנראה במצגת אם הוטמעו תיקוני הליקויים.

אמנון כהן: כשמדברים כאן העל המבנה של הרשות לקרקעי ישראל, נבקש לראות מה אמרה החקיקה בעניין הרפורמה ואיפה זה מתבצע מבחינתכם?

אמנון כהן: ליקוי מול ביצוע.

אמנון כהן: בכל נושא שכתוב בדוח, למשל בכותרת 'מיקור חוץ', נרצה לדעת מה אמר החוק, מהן הערותיו של המבקר ומה אתם תיקנתם.

אמנון כהן: כך בנויה המצגת?

<בנצי ליברמן: לא.

<בנצי ליברמן: שני דברים.

<בנצי ליברמן: ראשית אני רוצה לומר - - -

אמנון כהן: אתה בוודאי תאמר מה שתרצה, אני אתן לך.

אמנון כהן: אני מבקש לדעת.

<בנצי ליברמן: התשובה היא כן.

אמנון כהן: אני ארצה לדעת.

אמנון כהן: אם אתה מתכוון להראות את הדברים שעשתה רשות מקרקעי ישראל, זה לא כרגע.

אמנון כהן: אני לא צריך לראות את זה כרגע.

אמנון כהן: אני יודע שאתם עושים עבודה מצוינת והכול בסדר.

אמנון כהן: היום אני מתעסק בליקויים עליהם הצביע מבקר המדינה.

אמנון כהן: אם המצגת שלך מדברת על תיקון ליקויים לפי דוח מבקר המדינה, אנחנו נראה אותה.

אמנון כהן: אם בכל זאת אתה רוצה שנראה אז גם אפשר.

אמנון כהן: אני בסופו של דבר ארצה לדעת את עלות הרפורמה, ההסכם הקיבוצי והשכר של העובדים.

אמנון כהן: יש בדוח הערות.

אמנון כהן: אני צריך לדעת למה ההערות האלה, האם תיקנו אותם ואיפה זה עומד.

אמנון כהן: אם הוא לא היה צודק, לא תמיד הוא צודק, אז למה לא צודק.

אמנון כהן: לדעת אם הבאת החלטה אחרת ואם שכנעת את מקבלי ההחלטות בממשלה שמה שהיה ברפורמה אינו מתאים לעידן שלם ולכן מתקנים.

אמנון כהן: אני אצטרך לראות שבסוף תיקוני הליקויים בוצעו, 50%, 30% 80% ואיפה אני כמחוקק יכול לעזור לך.

אמנון כהן: אולי אני צריך להביא חקיקה על מנת שאנחנו נעמוד בנהלים.

אמנון כהן: אם לא נצמד להחלטות ולחוקים, גם אתם כזרוע ביצועית אם לא תיצמדו לנהלים ולחוקים, אז זו אנדרלמוסיה, כל אחד יעשה את מה שהוא רוצה.

אמנון כהן: אנחנו לא רוצים להגיע לשם.

אמנון כהן: יש חקיקה, יש רפורמה, הגוף המבצע כרגע זה אתה, אני צריך לראות איך אתה מיישם את החלטת הממשלה לאחר שגם נתחם הסכם קיבוצי עם העובדים.

אמנון כהן: זה הפרמטר שלי עכשיו.

אמנון כהן: לכן אם אתה אומר שהמצגת בדיוק נוגעת בזה, בבקשה.

אמנון כהן: אולי אתה חושב להתייחס אחרת, מה שאתה רוצה.

אמנון כהן: כעת אדוני הבמה שלך.

אמנון כהן: אתה תרצה לדבר, אנשי המקצוע שלך, מה שתרצה.

<בנצי ליברמן: אני אפתח בשתיים שלוש דקות ולאחר מכן אבקש מליאורה שתשקף את הרפורמה כפי שהיא.

<בנצי ליברמן: אני רק אסיים.

<בנצי ליברמן: יש לי מחלוקת מהותית עם מבקר המדינה לגבי מהות הרפורמה.

<בנצי ליברמן: אני חושב שהוא לא התייחס, לדעתי נבקש להראות שההגדרה כפי שהוא מגדיר אותה היא לא כפי שהוגדרה על ידי הממשלה.

<בנצי ליברמן: אני בכול זאת רוצה לומר, שנת 2013 הייתה ברשות מקרקעי ישראל שנה שבכל פרמטר היא של שיווקים הגבוהים ביותר שהרשות עשתה אי פעם, היא עמדה ביעדי הממשלה לתכנון הגבוה ביותר, היא עמדה ביעדי הממשלה.

<בנצי ליברמן: עסקאות חתומות, היא עמדה ביעדי הממשלה כמעט פי שתיים.

<בנצי ליברמן: בכל פרמטר שנת 2013 הייתה השנה הטובה ביותר מקצועית.

<בנצי ליברמן: בסוף יש גם משמעות לדבר הזה.

<בנצי ליברמן: אני רוצה לומר שאם אני הייתי עובד כפי שדוח המבקר הזה אמר, רפורמה לא הייתה.

<בנצי ליברמן: נקודה.

<בנצי ליברמן: <קריאה:> אז יש רפורמה.

<בנצי ליברמן: כן.

<בנצי ליברמן: רגע, יש רפורמה ויש תוצאות לרפורמה.

<בנצי ליברמן: יש עוד הרבה מה לעשות כי לקחת גוף שעובד 60 שנה כמו שהוא עובד ולשנות לו את ה-DNA הארגוני – לוקח זמן.

<בנצי ליברמן: בסך הכול ביולי 2013 באופן אמיתי היישום החל כשהעובדים עבדו במתכונת החדשה.

<בנצי ליברמן: שנדע.

<בנצי ליברמן: לוקח קצת זמן לבחון את הדברים, אף על פי כן מה שאני אומר אני אומר באחריות.

<בנצי ליברמן: דבר נוסף, לפני שאני מסיים אני מבקש לגבי המחלוקות המרכזיות, עוד קודם אני מבקש לומר.

<בנצי ליברמן: השאלה המרכזית היא שאלת מיקור חוץ.

<בנצי ליברמן: א', החלטת הממשלה אינה אומרת להעביר את הכל למיקור חוץ.

<בנצי ליברמן: היא אומרת להעביר את למיקור החוץ עד כמה שניתן.

<בנצי ליברמן: אני אקריא את ההחלטה.

<בנצי ליברמן: אני מקריא מהחלטת הממשלה, מספרה 123 מיום 12.5.

<בנצי ליברמן: "מתן שירותים ככל הניתן בדרך של מיקור חוץ".

<בנצי ליברמן: מה שקרה, יש 12 פעולות מיקור חוץ לרשות מקרקעי ישראל.

<בנצי ליברמן: כאן אני מצהיר ואומר, אם אני יכול להעביר את כל ה-12 אתמול, אני מעביר אותם שלשום.

<בנצי ליברמן: זה הדבר הכי טוב מבחינתי.

<בנצי ליברמן: עם ה-4 פעולות שהעברנו למיקור חוץ אנחנו מלקקים את האצבעות.

<בנצי ליברמן: נקודה.

<בנצי ליברמן: מכל בחינה שהיא.

<בנצי ליברמן: מה שקרה, המנהל הקודם תקופת מה לפני החתימה על ההסכם הקיבוצי השאיר מכתב שקובע שמתוך 12 הפעולות 8 נשארות בתוך המינהל.

<בנצי ליברמן: זאת אומרת, על אף שהמחשבה הראשונה הייתה, מחשבה שהייתה הנהדרת בעולם, את כל ה-12 להוציא החוצה, שני שליש נשארים בפנים.

<בנצי ליברמן: המודל של המבנה הארגוני הוא מודל שנקבע, הוא נקבע שכל ה-12 בחוץ.

<בנצי ליברמן: מה אני עושה עם אותם עשרות אלפי פעולות?

<בנצי ליברמן: מה אני עושה איתם?

<בנצי ליברמן: לא שמעתי בצליל שמי שחתם להשאיר את ה-8 פעולות בתוך המיקור חוץ בכלל היה המנהל הקודם.

<בנצי ליברמן: הדבר שהיה משמח ביותר את ליבי שבאמת כל המיקור חוץ הזה היה בחוץ והייתי יכול להוציא את כל ה-12.

<בנצי ליברמן: מבחינתי זה היה הדבר הכי טוב.

אמנון כהן: איך הוא קבע.

<בנצי ליברמן: יש לי מכתב.

אמנון כהן: עזוב אותי מכתב- - -

<בנצי ליברמן: מכתב, הוא חתם הסכם עם העובדים.

<בנצי ליברמן: מה זה חתם.

<בנצי ליברמן: ההסכם הקיבוצי שנחתם הוא למעשה ההסכם המחולל את הרפורמה.

<בנצי ליברמן: באופן יישומי יש מכתב שחתום על ידו, מכתב שהוא החלק מההסכם שאומר ש-8 פעולות נשארות בתוך הארגון.

אמנון כהן: אז בשביל מה הרפורמה?

<בנצי ליברמן: רגע, רגע, הרפורמה זה לא רק.

<בנצי ליברמן: ברפורמה יש עוד כמה נדבכים, תכף נראה את הרפורמה, אבל קודם נראה את העובדות.

אמנון כהן: אני הולך לפי מה שאתה אומר, הוא השאיר 8 פעולות.

אמנון כהן: אם נשארות 8 פעולות אז לא יוצאים 200 עובדים החוצה כי 8 פעולות נשארות, זה לא מיקור חוץ.

<בנצי ליברמן: אין קשר, אני אסביר.

אמנון כהן: למה אין קשר?

<בנצי ליברמן: קודם כל זו פעולה שהחלה.

<בנצי ליברמן: אני רוצה להסביר, הוצאת העובדים החוצה החלה עוד לפני שהגעתי, שנדע.

<בנצי ליברמן: כלומר, אני - - -

אמנון כהן: לא אתה עכשיו - - -

<בנצי ליברמן: אתה שואל אותי?

<בנצי ליברמן: כבוד היושב ראש.

<בנצי ליברמן: אני לא שמעתי מעולם שארגון נבחן בהצלחה או באי הצלחה בכמה עובדים יש לו.

<בנצי ליברמן: הארגון נבחן האם הוא הצליח לעמוד במטלות או לא.

<בנצי ליברמן: אני מודיע לך שאני צריך עוד הרבה הרבה עובדים כדי לעמוד במטלות.

<בנצי ליברמן: אני יכול להוכיח את זה.

<בנצי ליברמן: אני טוען שמעולם, זה משהו צדדי, לא נעשתה עבודה אמיתית, תפוקות מול תשומות והמספר 200 היה מספר אצבע.

<בנצי ליברמן: נקודה.

<בנצי ליברמן: אני רוצה לקבוע את זה.

אמנון כהן: כן, אז בשביל מה להוציא?

אמנון כהן: בשביל מה להוציא?

אמנון כהן: למה לשלם 150 מיליון?

<ליאורה שמעוני: לעשות תחלופה ולייצר עובדים, ארגון חזק - - -

<בנצי ליברמן: כבוד היושב ראש, שנייה.

אמנון כהן: מה כתוב?

אמנון כהן: כתוב להחליף עובדים?

אמנון כהן: כתוב ש-200 עובדים אתה מכניס, כתוב?

<ליאורה טושינסקי: ההחלפה לא קשורה להסכם הקיבוצי.

אמנון כהן: אז בשביל מה צריך, איך אתם מסתכלים?

אמנון כהן: תן לי להבין את הנקודה - - -

<בנצי ליברמן: הנקודה פחות חשובה.

אמנון כהן: גם.

אמנון כהן: גם.

אמנון כהן: כל נקודה חשובה.

אמנון כהן: זה כסף בסוף.

<בנצי ליברמן: כבוד הישוב ראש, שנייה אחת.

<בנצי ליברמן: אני טוען שאם העבודה הייתה מתבצעת כמו שצריך היו מוסיפים עוד 200 עובדים למינהל מקרקעי ישראל.

<בנצי ליברמן: אכן הם חשבו שאפשר להפריש 200, אז הסתבר שאי אפשר.

<בנצי ליברמן: למה?

<בנצי ליברמן: משום שהוא מצד אחד הסכים על הפרשת 200 והוא בנה מבנה ארגוני שכל הפעולות בחוץ, אבל אחרי זה בהסכם הקיבוצי הוא הכניס מסמך שהוא ערבב את הכול.

<בנצי ליברמן: זאת אומרת, שהוא מחזיר בחזרה 8 פעולות בפנים.

<בנצי ליברמן: נקודה.

<בנצי ליברמן: זאת המציאות.

<שמעון עמר: עם כל הכבוד אני חושב שזאת לא המציאות.

<בנצי ליברמן: אני רוצה להבין, הוא לא חתם על מסמך שאומר להשאיר 8 פעולות?

<בנצי ליברמן: הוא לא חתום על מסמך?

<שמעון עמר: כן, אבל אני אסביר.

<שמעון עמר: תיתן צ'אנס, אתה גם מכיר את ההסברים וחבל שאתה מתעלם מהם.

<שמעון עמר: אני רוצה לומר עוד משהו.

<שמעון עמר: כשמנהל המינהל הקודם ז"ל חתם על ההסכם הוא אכן השאיר מכתב שמוצאים 4 פעולות למיקור חוץ, הוא גם ידע למה.

<שמעון עמר: צריך להבין, זה אחד מהמנהלים המקצועיים שהיו במינהל מקרקעי ישראל.

<שמעון עמר: הוא ידע גם למה.

<שמעון עמר: יתרה מזאת, כשהוא שמע - - -

אמנון כהן: אין לי בעיה עם זה.

<שמעון עמר: שנייה, אני מבקש להסביר.

<בנצי ליברמן: אבל למה לא הזכרת ש-8 נשארות?

אמנון כהן: שנייה, עכשיו אני לא פה ולא פה.

אמנון כהן: אני באמצע.

אמנון כהן: אני מסתכל כאיש ציבור, כמחוקק.

אמנון כהן: כוונת המחוקק, כרגע זו הממשלה, רוצים ללכת לכיוון מסוים.

אמנון כהן: לא יכול הגוף המבצע לקבל החלטה כזאת.

אמנון כהן: אם הוא רצה החלטה כזאת הוא צריך לחזור למחוקק, לממשלה.

אמנון כהן: אם הוא היה אומר 'המתווה שנתתם לי, אני רוצה 12 מיקור חוץ לפי חטיבות, אני יכול להוציא רק 4 ו-8 להשאיר' – זאת לא ההחלטה שלו.

אמנון כהן: הוא לא יכול לחתום על דבר כזה.

אמנון כהן: לכן אם הוא אומר מקצועית, אמרת איש מקצוע ברמה גבוהה, הוא אומר 'אני המנהל שבפועל צריך לבצע את הרפורמה שלך, של הממשלה שלך, אותה אני לא מסוגל לבצע' וגם אחריו אף אחד לא יכול לבצע כי הוא יהיה מחויב.

אמנון כהן: אני חושב שהתהליך הזה היה צריך לחזור לממשלה ואז מפעילים שיקול דעת.

אמנון כהן: ההסכם הזה צריך לחזור לממשלה להחליט אם אנחנו נותנים 150 מיליון, מפרישים את העובדים, האם נותנים עידוד פרישה.

אמנון כהן: בשביל מה.

אמנון כהן: לרענן?

אמנון כהן: אני בקצה ארענן, למה?

אמנון כהן: אנשים פורשים גם כך, יש פנסיונרים שפורשים, בסדר.

אמנון כהן: בוודאי שיש אנשים עייפים במערכת, יש גם כאלה.

אמנון כהן: החלטות כאלה הן בכלל לא שם, זה היה צריך לחזור.

<בנצי ליברמן: התשובה היא לא.

<בנצי ליברמן: עוד פעם.

<בנצי ליברמן: אני אסביר.

<בנצי ליברמן: אכן קיבלתי מאפה לא אפוי.

<בנצי ליברמן: זאת אומרת, 8 הפעולות האלה מכבידות בצורה בלתי רגילה.

<בנצי ליברמן: כלומר, חזרו אלי מאות אלפי פעולות בשנה, מאות אלפי פעולות.

<בנצי ליברמן: עכשיו מה אני עושה?

אמנון כהן: מקצועית אתה חושב שזה נכון?

<בנצי ליברמן: מקצועית לא.

<בנצי ליברמן: זה היה צריך להיות בחוץ.

אמנון כהן: אז למה - - -

<בנצי ליברמן: אתה שואל אותי למה?

<בנצי ליברמן: זה הסכם חתום.

<בנצי ליברמן: אתה צריך להבין שאפשר לקבל אלף החלטות ולא לקיים.

<בנצי ליברמן: זאת אומרת, בוא נחזור עכשיו לוועד העובדים.

<בנצי ליברמן: אני רוצה לראות שחוזרים חזרה להסתדרות.

<בנצי ליברמן: שנתיים וחצי לקח לחתום על ההסכם שנחתם עם המסמך שאומר ש-8 פעולות חוזרות.

<בנצי ליברמן: כמה שנים היה לוקח בשביל להגיע להסכמה - - -

אמנון כהן: בשביל מה צריך רפורמה?

<בנצי ליברמן: צריך רפורמה כי הרפורמה מצליחה.

<שמעון עמר: קיימת משא ומתן במשך שנה וחצי אחרי שההסכם הראשון נחתם.

<שמעון עמר: לא העלאת את הנושא להוציא את 8 הפעולות - - -

<בנצי ליברמן: מה אתה אומר, מה אתה אומר?

<בנצי ליברמן: זה הבסיס, זה עלה כל הזמן.

<שמעון עמר: זה עלה, אבל שום מאמץ מבחינתכם.

<בנצי ליברמן: צריך להבין, הפואנטה של הצגת הדברים שלא מזכירה את הנקודה המרכזית, הצגת הדברים של כבוד המבקר.

<בנצי ליברמן: למעשה 8 הפעולות שנשארו בתוך הארגון היו הירושה שקיבלתי, הסכם חתום, הסכם קיבוצי כולל ראש הממשלה שחתום על ההחלטה בחתימה פורמאלית חגיגית.

<בנצי ליברמן: עכשיו אני עומד בפני מצב, יש לי רפורמה שעיקרה לא כפי שהמבקר אומר ותכף נראה את זה, ויש לי בעיה עם פעולות שנעשות, מה אני עושה עם זה?

<בנצי ליברמן: מה אני עושה עם זה?

אמנון כהן: מחזיר לממשלה.

<בנצי ליברמן: מחזיר לממשלה.

<בנצי ליברמן: קודם כל זה חזר לממשלה.

<בנצי ליברמן: בסדר.

<בנצי ליברמן: אתה תכף תראה, זה חזר לממשלה והכול אושר.

<בנצי ליברמן: עזוב את זה לרגע.

<בנצי ליברמן: אני אומר שוב, אני גם טעון שאני לא צריך להחזיר לממשלה משום שהממשלה קבעה אז, אני מקריאה מההחלטה, "מתן שירות לחוכרים ככל הניתן".

<בנצי ליברמן: שנבין - - -

אמנון כהן: איך אתה מפרש "כל שניתן"?

<בנצי ליברמן: הכי אפשרי שאפשר.

<בנצי ליברמן: תבין, מי חתום על ההסכם הקיבוצי?

<בנצי ליברמן: אני?

<בנצי ליברמן: הממשלה חתומה.

<בנצי ליברמן: חתום אגף התקציבים, הממונה על השכר, מי חתם על ההסכם הקיבוצי?

<בנצי ליברמן: זאת אומרת שנחתם ההסכם הקיבוצי לא על ידי אלא על ידי המנהל הקודם.

<בנצי ליברמן: כשהממשלה חתומה בפנים נמצא נספח שאומר 8 פעולות בפנים.

<בנצי ליברמן: לא צריך לשנות ככל הניתן.

<בנצי ליברמן: לצערי הרב, הממשלה בעניין הזה קצת כבלה את עצמה.

<בנצי ליברמן: לא היה צריך לחזור.

<בנצי ליברמן: נקודה.

<שמעון עמר: אני לא יודע מאיפה אתה לוקח את זה.

<בנצי ליברמן: אני לא הפרעתי לך.

<בנצי ליברמן: סעיף 1 ו' מהחלטה שנקראת 123 מיום 12.5.2009.

<בנצי ליברמן: אני מקריא, סעיף ו': "מתן שירות לחוכרים, ככל הניתן, בדרך של מיקור חוץ".

<בנצי ליברמן: נקודה.

<שמעון עמר: על העובדות, מה זה - - -

<בנצי ליברמן: אגב, אתה על העובדות אף פעם לא מוותר.

<שמעון עמר: סעיף 13 מהחלטת הממשלה אומר: "בהמשך להחלטת ממשלה מספר 367 מיום 12.9.2006.

<שמעון עמר: להטיל על מנהל המינהל לפרסם תוך 60 יום מכרז למתן שירותים בידי גורמי חוץ - - - <קריאה:> יש מ-2009, בידי המנהל הקודם.

אמנון כהן: זה לא משנה.

<שמעון עמר: "לפרסם תוך 60 יום מכרז למתן שירותים בידי גורמי חוץ - - -

<בנצי ליברמן: עשינו, העברנו את זה - - -

<שמעון עמר: רגע, "לרבות מתן אישורי זכויות בנכס התחייבות רישום משכנתא והעברת זכויות בנכס".

<שמעון עמר: כלומר היה צריך לצאת מכרז על כל - - -

<בנצי ליברמן: הוצאנו את זה.

<שמעון עמר: אתה אומר לא, הייתה החלטת ממשלה.

<שמעון עמר: <קריאה:> יש 4 פעולות שכן עברו.

<בנצי ליברמן: עם מה שאתה נתקל עכשיו אני נתקלתי איתו.

<בנצי ליברמן: הוא מדבר בחיטים ואני מדבר בשעורים.

<שמעון עמר: אתה לא רוצה לשמוע כנראה.

<בנצי ליברמן: מה שיש ב-13 בוצע.

אמנון כהן: תן לי לעשות סדר.

אמנון כהן: חבר'ה, כרגע זה לא מתנהל בין המבקר לגוף המבוקר.

אמנון כהן: כרגע זה בכנסת ישראל, כעת זה בוועדה.

אמנון כהן: כאן אין מקום לויכוחים ביניכם, את זה הייתם צריכים לבשל ביניכם.

אמנון כהן: כאן אני צריך לדעת, יש ממצא של המבקר שבדק, אם הוא אומר, הנושא הראשון של הרפורמה מבוסס על 3 נדבכים.

אמנון כהן: הראשון, שינוי פנים ארגוני מקיף במינהל מקרקעי ישראל.

<בנצי ליברמן: בוצע.

אמנון כהן: תראה לי בבקשה.

אמנון כהן: המשך, השני, "הקניית בעלות על מקרקעין עירוניים המיועדים לתעסוקה לבעלי חוזה חכירה שרכשו זכויות מהוונות".

אמנון כהן: שלישי, "העברת האחריות לפיתוח מרמ"י לרשויות המקומיות".

אמנון כהן: זה העיקר מבחינתי לפי מה שמציין הדוח, יכול להיות שיש עוד ארבעה עיקריים.

<בנצי ליברמן: אני אומר שני דברים.

<בנצי ליברמן: מיד אני אפרט את הדברים האלה, דקה אחת ואני מעביר את רשות הדיבור להבהרה.

<בנצי ליברמן: בכל זאת אני חייב להתייחס להחלטת הממשלה.

<בנצי ליברמן: החלטת הממשלה קובעת א', "ככל הניתן" ב' מה שהקריא עכשיו כבוד המבקר, בהמשך להחלטה על עניין פרסום מכרז, מיקור חוץ עובד.

<בנצי ליברמן: זאת אומרת, כל אותן פעולות - - -

אמנון כהן: 4 פעולות.

<בנצי ליברמן: 4 פעולות עובדות כבר שנה הכי טוב בעולם.

<בנצי ליברמן: ממצאים.

<בנצי ליברמן: בחכמתנו הוצאנו את זה בפטור ממכרז וזה עובד בחוץ עם חברה חיצונית, מיקור חוץ.

<בנצי ליברמן: עכשיו אנחנו עושים מכרז גדול נוסף, אבל הפעולות האלה מבוצעות במאה אחוז על ידי מיקור חוץ.

<בנצי ליברמן: במאה חוץ.

<בנצי ליברמן: לכן כל מה שנקבע בממשלה ככתבו וכלשונו בוצע לשיטתי על אף שלדעתי היה סוג של עדכון שהייתי שמח שהוא לא היה, אני מתכוון ל-8 הפעולות שנשארו בפנים.

<בנצי ליברמן: השאלה שאני צריך להישאל היא מה אני עושה עם אותן פעולות שאני לא יכול להעביר אותן למיקור חוץ כי יש חתימה על הסכם קיבוצי על ידי כל גורמי הממשלה.

אמנון כהן: בהידברות אתה לא תוכל לעשות את זה?

<בנצי ליברמן: לך תוציא חצי פעולה מהוועד.

<בנצי ליברמן: שנתיים וחצי, אגב, למה אתה חושב הוא חתם על זה?

<בנצי ליברמן: הרי מדובר על 12 פעולות חוץ, אחרת הם לא היו חותמים, זאת הייתה הפואנטה של הפואנטה שלהם.

<בנצי ליברמן: אם אתה שואל אותי, אגב היה אפשר.

<בנצי ליברמן: עכשיו מדברים על עוד שלוש שנים, הרפורמה לא הייתה יוצאת ולכן מבחינתי לא הייתי צריך לחזור.

<בנצי ליברמן: אני עומד במילים הכתובות של החלטת הממשלה.

<בנצי ליברמן: לא אהבתי את החלטה להשאיר את ה-8.

<בנצי ליברמן: היא נכפתה עלי כקיטבג שקיבלתי ועכשיו השאלה היא אם אני מתבכיין או שאני עושה.

<בנצי ליברמן: זאת השאלה.

<בנצי ליברמן: החלטתי לעשות.

<בנצי ליברמן: כאן אני מבקש בעשר דקות שתראה בבריף איך אנחנו מבחינתנו מגדירים את העניין.

<בנצי ליברמן: אני אומר כבר עכשיו, למען הסר ספק ולמען הזהירות.

<בנצי ליברמן: הקבינט לפני שלושה שבועות קיבל החלטה שמאשרת את הכול כמו שאני אמרתי.

<בנצי ליברמן: אמרתי לשמעון, אני הצגתי את הדברים בצורה ברורה.

<בנצי ליברמן: אני אומר באופן אמיתי, אם הדוח של שמעון, הפרשנות שלו היא פרשנות נכונה, לא ברור שאני יכול להישאר מנהל המינהל.

<בנצי ליברמן: זה ברור, לקחתי כאן אחריות.

<בנצי ליברמן: אני העמדתי את הסוגיה הזאת בפני מועצת מקרקעי ישראל שאישרה את מה שאמרתי.

<בנצי ליברמן: הקבינט אישר את זה.

<בנצי ליברמן: אנחנו נראה את זה במספרים בדיוק.

<בנצי ליברמן: כלומר, איך שאני אסתכל, גם בזהירות, אי אפשר היה אחרת.

אמנון כהן: זאת אומרת שכל ההערות שהצביע עליהן מבקר המדינה, אתה אומר שהן כביכול נגדו את הרפורמה בהתאם להחלטת הממשלה שהייתה ושאת הליקויים האלה - - -

<בנצי ליברמן: שוב, אני לא חושב שהוא נגד.

<בנצי ליברמן: למען הזהירות העברתי את זה פעם נוספת, כי גם אם הוא נגד, שיהיה בסדר.

<בנצי ליברמן: אני אומר שוב, אני סובר שזה לא נגד.

<בנצי ליברמן: אני הקראתי את הסעיף מהחלטת הממשלה.

<בנצי ליברמן: לא שמעתי שאפשר להסביר את זה אחרת.

<בנצי ליברמן: אני מכיר את החלטת הממשלה, היא משנת 2009.

<בנצי ליברמן: גם מה שהקריא כבוד המבקר בעניין העברת פעולות למיקור חוץ, כל הפעולות עברו למיקור חוץ.

<בנצי ליברמן: הם בחוץ כבר שנה.

אמנון כהן: 4 פעולות.

<בנצי ליברמן: 4 פעולות בחוץ.

<שמעון עמר: זה בדיוק מה שההחלטה אומרת, להוציא את הכול לרבות ה-4.

<שמעון עמר: זה לא חוץ מה-4.

<בנצי ליברמן: איפה זה כתוב?

<שמעון עמר: תקרא.

אמנון כהן: הוא ישמח אם יש לך מסמך שיכול - - -

<שמעון עמר: אפשר לקרוא, זאת עברית, זה הכול.

<שמעון עמר: כתוב ב-12.9.2006 כבר אחרי הועדה הייתה החלטת ממשלה להוציא את ה-4 פעולות האלה למיקור חוץ.

<שמעון עמר: החלטה להוציא מכרז.

אמנון כהן: אבל נחתם הסכם אחר כך.

<שמעון עמר: לא.

<שמעון עמר: לא.

<שמעון עמר: עוד לא.

<שמעון עמר: ואז בהחלטת הממשלה בשנת 2009 שאימצה את הרפורמה.

<שמעון עמר: כתוב: "בהמשך להחלטת הממשלה - - -

אמנון כהן: ב-2011 היה ההסכם הקיבוצי, שם הם תיקנו לגבי ה-8.

<שמעון עמר: ההסכם הקיבוצי היה אחרי - - -

<אמיר רשף: ההסכם הקיבוצי היה אחרי החלטת הממשלה לרפורמה.

אמנון כהן: מתי?

<אמיר רשף: בשנת 2009 היא הפעילה את זה והוא נתחם בשנת 2011.

אמנון כהן: לגבי הפעולות האלה זה היה בשנת 2011.

אמנון כהן: תתמקד עכשיו בשנת 2011.

<שמעון עמר: לא, אבל אתם מדברים על החלטת הממשלה שהגדירה את הרפורמה.

<בנצי ליברמן: שונתה.

אמנון כהן: שונתה או לא שונתה?

<אמיר רשף: החלטת הממשלה 123 על הרפורמה במקרקעין אמרה בהקשר הזה שני דברים.

<אמיר רשף: אחד, שתוקם חטיבת שירות ושפעולותיה יהיו ככל הניתן במיקור חוץ.

<אמיר רשף: שתיים, להטיל על הממונה על התקציבים, הממונה על שכר, מנכ"ל מינהל מקרקעי ישראל, לשאת ולתת עם ההסתדרות על ההסכם הקיבוצי.

<אמיר רשף: במסגרת הדיונים על ההסכם הקיבוצי נדונו גם אילו פעולות יהיו במיקור חוץ ונסגר הסיפור של 8 בבית, 4 בחוץ.

אמנון כהן: זה משנת 2011.

אמנון כהן: יש שוני מזה?

<שמעון עמר: לא.

<שמעון עמר: בין החלטת הממשלה - - -

אמנון כהן: זאת החלטת ממשלה חדשה.

<שמעון עמר: לא.

<שמעון עמר: זאת לא החלטת ממשלה, זה ההסכם הקיבוצי.

אמנון כהן: אבל זה מה שקובע בסוף.

<שמעון עמר: אבל אנחנו אומרים שאת הרפורמה - -

אמנון כהן: זה מה שקובע.

אמנון כהן: לא? שונתה ההחלטה.

אמנון כהן: זה מה שקובע וזה מה שעשה ליברמן.

<בנצי ליברמן: אמיר רשף הוא מאגף התקציבים.

אמנון כהן: את אמיר אנחנו מכירים כבר שנים רבות, הוא כבר מלבין, כשהוא הגיע הוא היה ילד.

אמנון כהן: כתוב לי פה שאגף התקציבים, משרד האוצר הגיב בהסתייגות לשינויים במתווה המקורי של הרפורמה.

אמנון כהן: לא היית שלם עם זה?

<אמיר רשף: אני אסביר, אני אסביר את הכול.

<אמיר רשף: הנהלת המינהל נכנסה לעובי הקורה ובאה לבדוק מהן 8 הפעולות ואיך הם מתמודדים איתן.

<אמיר רשף: לדעתי כאן יש את פערי תפיסה שמלווים את כל השיח פה.

<אמיר רשף: מנהל המינהל הקודם האמין שניתן לבצע את 8 הפעולות האלה בלי תוספת מהותית של כוח אדם, באמצעים אלקטרונים וכך וכך.

<אמיר רשף: אנחנו בתחילת הדרך ישבנו איתו, הוא הכין לנו נייר, זה מצוין בדוח המבקר.

<אמיר רשף: בשיחות בתחילת הדרך שערכנו איתנו נראה היה שזה הכיוון שבאמת אפשר לעשות את זה אחרת.

אמנון כהן: מה התברר?

<אמיר רשף: שנייה.

<אמיר רשף: אבל זה לא נגמר כאן, היו עוד הרבה מאוד דיונים עם הרבה מאוד דרגים במינהל, עם אנשים שנוגעים בדברים בידיים ושהייתה להם תפיסה שחולקת על התפיסה של ירון ביבי.

<אמיר רשף: גם אנחנו במרוצת הדרך הבנו שיש דברי בגו.

<אמיר רשף: לא חשבנו שצריך לתת את כל תוספת התקנים שהציגה בתחילת הדרך הנהלת הרשות.

<אמיר רשף: אגב, גם הם עשו צעד לאמצע והדרישה לתוספת התקנים ירדה.

<אמיר רשף: אנחנו מהצד שני, לעומת אותו מסמך שמבקר המדינה מרבה לצטט בדוח שלו, גם עמדתנו השתנתה בנוגע לשאלה איך אפשר ליישם את אותן פעולות שנשארו בבית.

<אמיר רשף: לאור זה נגזרה תוספת תקנים שעיקרה לחטיבת השירות.

אמנון כהן: בהסכם ההוא חתום שיפרשו 200 עובדים.

אמנון כהן: הייתה הבנה שהם לא יפגעו, יקבלו פיצויים והכול בסדר.

אמנון כהן: בסוף, בפועל על פי הדוח פרשו 184 ונקלטו 170.

אמנון כהן: אז בשביל מה להפריש עובדים טובים, מקצועיים, בשביל אני צריך להפריש אותם, בשביל מה לשלם 150 מיליון שקל?

אמנון כהן: ועוד 12.5 מיליון, ועוד 34 מיליון.

אמנון כהן: סך הכול 250 מיליון.

אמנון כהן: יש לך כסף מיותר, תביא אותו לדיור, לרווחה, לקשישים, לסיעוד.

<אמיר רשף: תכנית הפרישה נחתמה באותו מועד של ההסכם הקיבוצי.

אמנון כהן: אבל אם 8 פעולות נשארות בבית בשביל מה צריך?

<אמיר רשף: התחילה לצאת לדרך דה פקטו עוד לפני, תקנו אותי אם אני טועה מי שהיה שם - - -

אמנון כהן: מסכים איתך, סליחה, תן לי להבין עד הסוף את הרציונל.

אמנון כהן: אם אתה אומר שבסוף הגענו ל-200 פורשים, אבל אתה אומר שהפרישה התחילה לפני החתימה, נניח שפרשו אז 20, נגיד 30.

<אמיר רשף: במהלך הדיונים ממשיכה הפרישה.

<אמיר רשף: אוקיי, אנחנו כבר נמצאים בתוך התהליך וכפופים להסכם הקיבוצי.

<אמיר רשף: אמר לנו 'תפרישו בתנאים האלה ותבצעו את פעולות השירות בבית'.

<אמיר רשף: במציאות הזאת צריך להתמודד.

<אמיר רשף: הרציונל של הרפורמה לא היה להפריש עובדים ולא היה להקים שלוש חטיבות.

<אמיר רשף: הרציונל של הרפורמה, המטרה אמרה לייעל את השוק הזה שנקרא 'שוק המקרקעין'.

<אמיר רשף: איך אני תופס מה זה 'לנהל את שוק המקרקעין'?

<אמיר רשף: זה אומר שני דברים.

<אמיר רשף: א', מינהל מקרקעי ישראל יקצה יותר קרקעות, ישווק יותר, ייתן מענה לכל הצרכים של המשק בהיבט של קרקעות חדשות.

<אמיר רשף: ב', בנכסים המפונים, בקרקעות שכבר הקצנו שהחוכר בא, עדיף של שלא יבוא, שיוכל לעשות את הכול, כלומר העברת בעלות, אם הוא בא, ניתן לו את השירות הכי טוב והכי מהיר.

<אמיר רשף: זה חטיבת השירות - - -

אמנון כהן: זה לא מתבצע.

<ליאורה שמעוני: זה משתפר.

<אמיר רשף: היום זה מתבצע יותר טוב.

<אמיר רשף: לכן הפרישה, הוצאת התכנון והפיתוח, שינוי המבנה הארגוני, כל זה כלים להשיג את אותה מטרה, את אותו רציונל.

אמנון כהן: השגנו?

<אמיר רשף: אנחנו בדרך לשם.

<אמיר רשף: אני לא אגיד לך שאנחנו במאה אחוז שם.

<אמיר רשף: יש פגישות עם הנהלת הרשות, השיח הוא שוטף ומתנהל ביום-יום.

<אמיר רשף: להגיד שבגלל הפרישה חטאנו למטרה שאותה ראתה הממשלה לנגד עיניה, בגלל שבסוף יש חטיבת שירות שמפעילה חלק מהפעולות בבית.

<אמיר רשף: אני חושב שזו הבנה שגויה של כל הרציונל של הרפורמה.

אמנון כהן: למה לא תקנתם את זה?

אמנון כהן: למה לא הבאתם את זה - - -

<בנצי ליברמן: תיקנו.

<בנצי ליברמן: תיקנו.

<ליאורה שמעוני: אמרנו שיש לנו כמה נתונים שאנחנו רוצים לעדכן.

<ליאורה שמעוני: אני לוקחת את הנתונים מספר תכנית העבודה של הרשות, לא נתונים שלנו.

<ליאורה שמעוני: אמרנו, אחד היעדים היה לעשות יותר רשום בעלות כאשר המטרה לשווק יותר ויותר קרקעות.

<ליאורה שמעוני: ההחלטה של המועצה הייתה בין היתר לשווק את אותן קרקעות כאשר הן מנוצלות כבר, כלומר אחרי פרצלציה.

<ליאורה שמעוני: הנתון של רשות מקרקעי ישראל אומר: סך הכול היעד של שיווק של הקרקעות של הרשות עמד על יותר 29 אלף יחידות דיור.

<ליאורה שמעוני: על פי התכנית יעדי השיווק שלהם אחר פרצלציה, סך כל היחידות שכן ביצעו עליהן את הפרצלציה עומד על קצת יותר מ- 6,300 כאשר מתוך זה 3,800 יחידות דיור בעצם שיווק אותם משרד הבינוי והשיכון.

<ליאורה שמעוני: רשות מקרקעי ישראל הצליחה רק 2,477 יחידות מתוך 29 אלף יחידות הדיור שהיו אמורים לשווק אחרי פרצלציה.

<ליאורה שמעוני: כלומר, אתם מדברים כאן על יעד מאוד - - -

<בנצי ליברמן: את יודעת מה, - - -

<ליאורה שמעוני: זה נתון שלכם, לא שלנו.

<בנצי ליברמן: אני אסביר, אני פשוט בהלם, באמת הלם.

<בנצי ליברמן: שנבין את העניין, מה שנבחן בשיווקים זה האם יש שיווק שקבלן יכול לקבל היתר בנייה עליו.

<בנצי ליברמן: זה מפחית את היתרי הבנייה.

<בנצי ליברמן: אכן ישנה החלטה עקרונית שאומרת שצריך להשתדל לשווק קרקע אחרי פרצלציה, הפיצול לא יוצר משבר או לא משבר אלא מיטיב או מקל את רישום - - -

<ליאורה שמעוני: מה זה אומר?

<בנצי ליברמן: סליחה, סליחה לרגע.

<בנצי ליברמן: ניהול הקרקע שכבוד מבקר המדינה נמצא שם שנים רבות, אני רוצה לומר, לא היה ניהול קרקע, הוא לא היה ובשביל זה יש רפורמה.

<בנצי ליברמן: אם אני אחכה לקרקע עם פרצלציה זה ייקח הרבה מאוד זמן, אין שיווקים.

<בנצי ליברמן: הקרקעות, ברגע שיש תכנית תב"ע (תכנית בניין עיר) מאושרת להיתר שאני יכול בגינה לקבל טופס 4 אני מעיף אותה החוצה באותו רגע.

<בנצי ליברמן: אני צריך לצנן את השוק.

<בנצי ליברמן: פרצלציה לא פרצלציה זה טוב שיש, לא נורא אם אין.

<בנצי ליברמן: טוב שיש לא נורא אם אין.

<בנצי ליברמן: אם אני צריך עכשיו להמתין לפרצלציה הזאת, שוב, צריך להשתדל, אין שיווקים או יש שיווקים במחצית.

<בנצי ליברמן: לכן על הכיפאק, אנחנו עובדים קשה גם כדי להשלים את הפערים האלה.

<בנצי ליברמן: זה ממש לא מעניין.

<בנצי ליברמן: אותי מעניין, את הממשלה מעניין כמה קרקעות שיווקת עם פרצלציה לא פרצלציה - - -

אמנון כהן: זה עדיין תקוע - - -

<בנצי ליברמן: הוא לא תקוע.

<בנצי ליברמן: הוא בונה, הוא מקבל היתרים, הוא לא תקוע.

<ליאורה שמעוני: יש לקוחות שצריך לתת להם שירות - - -

<בנצי ליברמן: סליחה, סליחה, הוא לא תקוע.

<בנצי ליברמן: הקבלן יכול לבנות, הוא יכול לקבל היתרים וטופס 4.

<בנצי ליברמן: פרצלציה זה רק ברישום של הדיור בסוף.

<בנצי ליברמן: במקום שזה ייקח 3 שנים, לוקח לו 5 שנים.

<בנצי ליברמן: שוב, מה אתם רוצים ממני?

<בנצי ליברמן: זה מה שיש.

<בנצי ליברמן: מי דאג או לא דאג שיהיו מחסנים ריקים?

<בנצי ליברמן: אני אומר, היו מחסנים ריקים ויש עוד מחסנים מדולדלים מאוד לשיווקים, אז להמתין לפרצלציה?

<בנצי ליברמן: אני שיווקי.

<בנצי ליברמן: שנת 2013 עם המספר הכי גדול שיש.

<בנצי ליברמן: נקודה.

<בנצי ליברמן: אלו המספרים שיש.

אמנון כהן: כמה?

<בנצי ליברמן: אמרתי, 38 ומשהו אלף.

<בנצי ליברמן: אנחנו מראים את זה - - -

אמנון כהן: צריכה להיות בנייה, בנייה.

<בנצי ליברמן: זה לא קשור.

אמנון כהן: אז מה זה אומר?

אמנון כהן: זה כמעט 30%.

אמנון כהן: הכול בסדר?

<בנצי ליברמן: פרצלציה לא פרצלציה, בוודאי שצריך ועובדים על זה כל הזמן.

<בנצי ליברמן: אנחנו מתכננים מהר יותר מאשר הפרצלציה מסוגלת לעשות.

<בנצי ליברמן: לכן את שאלת הפרצלציה נשים בצד כי היא ממש לא נוגעת, אגב, על המסר של העניין אפשר כאן לדבר עם הרבה מאוד פרטים, אבל בכל זאת אני מבקש כאן את עשר הדקות - - -

אמנון כהן: אתה תקבל.

אמנון כהן: אני מבקש לשמוע את אמיר במשפט אחד.

<אמיר רשף: צריך לזכור באיזו תקופה אנחנו נמצאים ולהרים לרגע את העיניים מהקונטקסט של איך יושמה הרפורמה.

<אמיר רשף: אנחנו כאן במשבר דיור ואני לא יודע מתי היה כמוהו במדינת ישראל.

<אמיר רשף: לבוא ולתקוף את המינהל איך אתה משווק בלי פרצלציה שהמשק צמא, צמא לקרקעות מתוכננות שאפשר לבנות עליהן, זה קצת לטמון את הראש בחול.

<אמיר רשף: הרפורמה במקרקעי ישראל היא לא חזות הכול, יש עוד אתגר אחד גדול מאוד ומשמעותי שרשות מקרקעי ישראל צריכה להתמודד איתו וזה מחירי הדיור.

<אמיר רשף: לרשות יש חלק לא מבוטל בצעדי הממשלה - - -

אמנון כהן: 0 אחוז מע"מ יוריד את המחירים או לא יוריד את המחירים?

אמנון כהן: אתה איש מקצוע, מה אתה אומר שזה יוריד את המחירים?

אמנון כהן: אתה אמרת שהמתווה של הממשלה זה להוריד.

אמנון כהן: השיווק עוזר עם פרצלציה או בלי, הוא מרביץ עבודה, זה בסדר גמור.

אמנון כהן: אבל עכשיו בגלל החוק מחירי הבנייה ירדו ב-30%, מחר יהיו זכאים על פי החוק שאתם קובעים, כמו שאמרת בועדת הכספים, יהיו 50 אלף זוגות צעירים זכאים שיוכלו לקנות דירה.

אמנון כהן: בשוק יש 7,000 דירות, מה יהיה?

אמנון כהן: שוק שחור.

<אמיר רשף: אני לא חושב שזה רלוונטי לדיון.

אמנון כהן: כעיקרון אני אומר.

אמנון כהן: אתה אומר שזה היעד.

אמנון כהן: איזה יעד?

אמנון כהן: קודם כל תטפל ברפורמה.

אמנון כהן: בבקשה בנצי.

<ליאורה טושינסקי: אני מבקשת כמה דקות לעבור על הרפורמה, קצת להבין מה זה ומה קרה עם זה מבחינת הוצאות.

<ליאורה טושינסקי: ככל שניתן השתדלנו להביא נתונים, אם יידרש נייצר השלמה.

אמנון כהן: סליחה.

אמנון כהן: משרד המבקר, אם אתם רואים סתירה בין מה שכתוב שם, בבקשה תגיבו.

<ליאורה טושינסקי: יש בינינו סתירה, בנצי הציג אותה, כתבנו אותה כאן.

אמנון כהן: תפיסות לא מעניינות, בבקשה עובדות.

אמנון כהן: תפיסה זה בסדר.

<ליאורה טושינסקי: מבחינת התאריכים, כמו שנאמר כבר משנת 1986 מתעסקים בזה.

<ליאורה טושינסקי: תאריך השוק הוא באמת 2011 כשנתחם הסכם קיבוצי והיישום התחיל בשנת 2013.

<ליאורה טושינסקי: חשוב להבין, תחילת העבודה שלנו במסגרת הרפורמה, השינוי המבני, הוא ביולי 2013 – תקופת הביקורת קדמה לזה.

אמנון כהן: לי כתוב 'מרץ 2013'.

אמנון כהן: יש הבדל?

<ליאורה טושינסקי: לא.

<ליאורה טושינסקי: הם בדקו מפברואר עד יולי פחות או יותר - - -

אמנון כהן: נדמה לי שראיתי שיישום הרפורמה התחיל במרץ.

אמנון כהן: מתי מעשית היא התחילה?

<ליאורה טושינסקי: אדוני היושב ראש, ציינו כאן כל מיני פעולות, אבל תחילת העבודה במה שאנחנו קוראים, שינוי המבנה הארגוני ושינו חטיבתי וכדומה התחיל ביולי.

<ליאורה טושינסקי: הם את הביקורת שלהם סיימו ביולי.

<ליאורה טושינסקי: צריך להבין שרפורמה זה תהליך מורכב מאוד, ארוך מאוד.

<ליאורה טושינסקי: אני מציעה לבוא לבדוק אותה בעוד חצי שנה ועוד חצי שנה ועוד חצי שנה.

אמנון כהן: אנחנו נעקוב.

<ליאורה טושינסקי: אין בעיה, חלק מהנתונים אני אתן כבר עכשיו, אבל צריך להבין שלהוציא ביקורת כפי שהוצאה טרם היישום המרכזי, יש עם זה בעיה גדולה בעייני.

<ליאורה טושינסקי: לרפורמה יש שלושה חלקים, באמת כמו שאמר אמיר מאגף התקציבים, המטרה היא ניהול יזום, מקצועי ויעיל של הקרקע, זאת המטרה של הרפורמה.

<ליאורה טושינסקי: כל השאר: מבנה ארגוני, בעלות וכדומה אלו אמצעים כדי לממש את המטרה הזאת.

אמנון כהן: בנוגע לשיפור וייעול השירות - - -

<ליאורה טושינסקי: רגע, אני אעבור אחד אחד.

<ליאורה טושינסקי: צמצום החיכוך והעברת הבעלות – האירוע של העברת הבעלות התחיל כבר מהוועדות הקודמות.

<ליאורה טושינסקי: רואים כאן את הנתונים, כבר משנת 2006 בעצם התחילה העברת הבעלות וקיבלה חיזוק משנה תוקף משנת 2011.

<ליאורה טושינסקי: בסופו של דבר, נכון להיום הבעלות הועברה לכ- 320 אלף נכסים.

אמנון כהן: מתי נסיים את ההעברה?

אמנון כהן: עם קק"ל (קרן קיימת לישראל) ראיתי שיש בעיה.

<ליאורה טושינסקי: הבעיה, יש למעלה ממיליון נכסים בכלל, בערך 320 אלף העברנו.

<ליאורה טושינסקי: זאת אומרת ש-700 אלף ומשהו עדיין לא העברנו.

<ליאורה טושינסקי: מתוך הקבוצה הזאת כ-50% הם נכסי קק"ל.

אמנון כהן: מה זאת אומרת?

<בנצי ליברמן: רשומים על שם קרן קיימת לישראל.

<בנצי ליברמן: אם הוא לא נותן לי אישור להעביר בהמלצה שלו, זה לא עובר.

<בנצי ליברמן: הוא לא נתן.

<בנצי ליברמן: זה נשאר אצלי.

אמנון כהן: אתה צריך עזרה ממני?

<בנצי ליברמן: אם אפשר בבקשה.

<בנצי ליברמן: התשובה כן.

<בנצי ליברמן: למה הוא לא רוצה.

אמנון כהן: אני רוצה לעזור ולכן אני שואל על מה ההתנגדות.

אמנון כהן: זה בעלות, מה זה?

<בנצי ליברמן: אם אתה שואל אותי, זה סוג של נרטיב שיש להם לא להעביר לצמיתות, כל מיני דברים כאלה שאני לא נכנסתי אליהם עד הסוף.

אמנון כהן: כי לקב"ה השייכות לקרקעות.

<אמיר רשף: קק"ל היא זרוע של העם היהודי.

אמנון כהן: הנכסים האלה הם גם בתים פרטיים?

<בנצי ליברמן: גם וגם.

<בנצי ליברמן: רובם בתים משותפים, יש כאן גם צמודי קרקע.

<ליאורה טושינסקי: לא שייך אם הם צמודי קרקע או לא.

<ליאורה טושינסקי: אלו יחידות דיור.

<ליאורה שמעוני: מה שנוצר כאן זה אי שוויון.

<ליאורה שמעוני: יש כאלה שיכולים לקבל.

<ליאורה טושינסקי: נגיד כאן בסוגריים, זה לא שייך כאן לנושא הדיון, גם לגבי נכסי קק"ל יצרנו איזה פתרון שבו אנחנו מצמצמים את החיכוך.

<ליאורה טושינסקי: את הבעלות אנחנו לא יכולים להעביר כי הבעלים לא מוכן שאנחנו נעביר.

<ליאורה טושינסקי: אבל אנחנו מייצרים כעת איזה מסמך משפטי - - -

אמנון כהן: שידלג עליכם.

<בנצי ליברמן: אבל בסוף הוא צריך אותנו.

<ליאורה טושינסקי: לא.

<ליאורה טושינסקי: לא.

<ליאורה טושינסקי: הם לא צריכים לבוא אלינו.

<ליאורה טושינסקי: הם יכולים לעבוד אל מול הטאבו, הם יכולים לעבוד אל מול גורמים אחרים, הם לא צריכים לבוא אלינו.

<ליאורה טושינסקי: עדיין לגבי בעלות, ברמה הפורמאלית אמיתית מהותית, אנחנו לא יכולים.

אמנון כהן: מי זאת קבוצת הלא זכאים?

<ליאורה טושינסקי: קבוצת הלא זכאים הם בעיקר אנשים שיש להם חובות או חריגות בנייה, זו קבוצה קטנה.

<ליאורה טושינסקי: קבוצה שנייה גדולה היא קבוצה שלא רשומה.

<ליאורה טושינסקי: עיקר הבעיה כאן היא החברות המשכנות.

<ליאורה טושינסקי: שם אנחנו משקיעים הרבה מאוד אנרגיה בתביעות משפטיות כנגד חברות משכנות - - -

אמנון כהן: "עמידר", "עמיגור" וכאלה?

<ליאורה טושינסקי: גם.

<ליאורה טושינסקי: לא רק.

<בנצי ליברמן: לא רק.

<בנצי ליברמן: שיכון ובינוי והחברות הגדולות שמכרו קרקע, יש היום חברות שפשטו רגל.

<בנצי ליברמן: זה דבר שאין לו פתרון כרגע.

<ליאורה טושינסקי: זה הולך טיפין טיפין, זה הולך לאט.

<ליאורה טושינסקי: כאן זו עבודה משפטית וכדומה.

אמנון כהן: אני מבקש להבין, בנושא של נכסי קק"ל, יש לכם עבודת מטה יחד איתם?

אמנון כהן: אתם מקדמים משהו או שזו אידיאולוגיה?

<בנצי ליברמן: אנחנו דורשים מהם כל העת.

אמנון כהן: הוא אומר אידיאולוגיה, אפשר להזיז אותם?

<אמיר רשף: אידיאולוגיה, התקבלה החלטה בדירקטוריון קק"ל שמאפשרת את זה.

<אמיר רשף: הוגשו שני בג"צים נגד אותו החלטה.

<אמיר רשף: זה תלוי ועומד.

<אמיר רשף: בג"צ אמר לקק"ל 'תחזירו את זה לדיון אצלכם בדירקטוריון, תאשרו את זה'.

אמנון כהן: ליאורה, לגבי חברות משכנות יש צוות מטעכם שעובד מולם?

<ליאורה טושינסקי: כן.

<ליאורה טושינסקי: לכן יש בעצם 160 אלף נכסים שאפשר להעביר.

<ליאורה טושינסקי: כאן יש את תכנית העבודה שלנו.

אמנון כהן: תכנית עבודה של השוטף, של השאר.

אמנון כהן: מהו היעד שלכם כל שנה?

<ליאורה טושינסקי: היעד שלנו הוא בסביבות 50 ל-60 אלף נכסים להעברה של בעלות כל שנה.

<ליאורה טושינסקי: את אלה שאפשר זה עניין של שנתיים-שלוש-ארבע ואנחנו גומרים.

אמנון כהן: מה תעשו עם העובדים שקלטתם לטובת הנושא הזה?

אמנון כהן: הם על חוזה אישי?

<ליאורה טושינסקי: לא.

<ליאורה טושינסקי: קודם כל חלק מהעובדים שקיבלנו מאגף תקציבים הם עובדים זמניים, עם חוזים זמניים.

אמנון כהן: אני לא רוצה שתהייה לך שוב גיבנת.

אמנון כהן: הם סיימו את העבודה, שילכו למקום אחר.

אמנון כהן: אפשר לנייד אותם.

<ליאורה טושינסקי: שיעברו לשווק.

אמנון כהן: אני לא יודע, אתם תחליטו, אבל שלא תישאר עם משהו שלא צריך.

<ליאורה טושינסקי: זאת בעצם סוגית העברת הבעלות.

<ליאורה טושינסקי: המשמעות המעשית, הרבה מאוד נכסים נשארים אצלנו לטיפול עם לקוחות וחוכרים.

<ליאורה טושינסקי: כאן אני מתחברת במילה אחת לדבר שהעלה המבקר.

<ליאורה טושינסקי: בסופו של דבר, כתוצאה מההסכם הקיבוצי וכתוצאה מהקצב הלא מהיר יחסי של העברת הבעלות עלו כמה אפשרות להתמודדות עם הצורך במתן שירות.

<ליאורה טושינסקי: אותה החלטת ממשלה שהוזכרה חייבה אותנו גם למתן שירות לחוכרים.

<ליאורה טושינסקי: בסופו של דבר יחד עם אגף התקציבים ואגף השכר בחרנו בחלופה, בעיני היא החלופה היחידה, של מתן מענה באמצעות מרחבי השירות.

<ליאורה טושינסקי: הנושא השני הוא נושא של מיקוד וחיזוק ליבה, זה חיזוק השיווק והעסקאות וביצוע שינוי ארגוני תומך.

<ליאורה טושינסקי: מבחינתנו מדובר על יכולת עבודה מקצועית אחרת.

<ליאורה טושינסקי: יכולת עבודה יזומה ומיקוד הקשר שלנו בשלושת הנושאים: שיווק, עסקאות ושמירה על הקרקע.

<ליאורה טושינסקי: בשקף הזה יש את כל המבנה ואיך הוא בנוי כולל כל נושא מוקדי השירותים המהירים, מה שנקרא מיקור חוץ, הפזורים כרגע בחמישה אתרים בארץ ונותנים מענה לאותן 4 פעולות.

<ליאורה טושינסקי: צרפנו פה נתון כדי להראות מה קרה ב-2013 כתוצאה מהרפורמה.

<ליאורה טושינסקי: זאת אומרת, כתוצאה מזה שאנחנו מתמקדים, כל יחידה בתחום האחריות שלה, בואו נראה איך הנתונים נראים.

<ליאורה טושינסקי: צרפנו נתוני ביצוע, נעבור עליהם בבריף.

<ליאורה טושינסקי: נושא התכנון, בנצי הזכיר, המחסנים היו ריקים, זה משהו שצריך להשקיע.

<ליאורה טושינסקי: תכנון סטטוטורי לוקח זמן.

<ליאורה טושינסקי: אנחנו השקענו ומשקיעים בשנתיים האחרונות במאות אחוזים יותר מהשנים שקדמו לזה כדי לייצר יחידות דיור.

<ליאורה טושינסקי: תכנון סטטוטורי לא אומר שמחר יש את יחידת הדיור שאפשר לשווק אותה - - -

<בנצי ליברמן: עובדים מצוין.

<ליאורה טושינסקי: עובדים מצוין, עבודה מתואמת עם וועדות - - -

<בנצי ליברמן: העבודה מתואמת.

<בנצי ליברמן: מה זה אומר, הם עשו, הם רצו.

<בנצי ליברמן: היום אין דבר כזה.

<בנצי ליברמן: היום לפני כל שנה אנחנו בונים תכנית עבודה משותפת מה עובר ומה לא עובר.

<בנצי ליברמן: הם עומדים ביעדים האלה - - -

אמנון כהן: גם להם יש יעדים?

<בנצי ליברמן: כן.

<בנצי ליברמן: כן.

<בנצי ליברמן: היעדים שלהם גם על הפרטי.

<בנצי ליברמן: לפעמים הם היו מתמקדים בתכנית שלא חשובה לנו.

<בנצי ליברמן: ראשית אנחנו אומרים 'אלה התכניות שחשובות למדינה' והם מתמקדים בתכניות שלנו.

<בנצי ליברמן: חוץ מזה, יש פורום תכנון שיושב אחת לחודש וחצי שהוא פורום וולונטרי - - -

אמנון כהן: בינת יושב בו?

<בנצי ליברמן: כן.

<בנצי ליברמן: יושבים חבר'ה מאגף התקציבים, משרד הבינוי והשיכון, אנחנו ומשרדי ממשלה.

<בנצי ליברמן: אמיר וערן יושבים כל משרדי הממשלה, משרד התחבורה, המשרד להגנת הסביבה.

<בנצי ליברמן: עוברים תכנית תכנית.

<בנצי ליברמן: כולם נמצאים - - -

<ליאורה טושינסקי: התכנון גדל בלמעלה מ-200% בשנתיים האחרונות ועוד היד נטויה.

<בנצי ליברמן: יש גם תכנית לשנת 2014-15.

אמנון כהן: אז למה מופיע כאן תכנון, 44 אלף ובפועל השיווק יצא פחות?

<ליאורה טושינסקי: עד נתוני 2013 זה ביצוע, תכף נגיע לשיווק.

<בנצי ליברמן: תמיד יש בלאי.

<אמיר רשף: לא רק זה, למשל אישרת עכשיו את תכנית קריית גת שהיא דוגמה מצוינת, 7,000 יחידות דיוור.

<אמיר רשף: אין שום רשות מקומית בארץ שיודעת לקלוט כמות כזאת של יחידות דיור בשנה, זה מחולק לשנים.

<אמיר רשף: מכוון שרק בשנים האחרונות הם העלו את היקף יחידות הדיור שמאושרות במוסדות התכנון אז השיווקים פועלים בקצב יותר איטי.

<ליאורה טושינסקי: זה נושא התכנון.

<ליאורה טושינסקי: כמו שרואים רשות מקרקעי ישראל בפועל מבצעת למעלה 50%.

<ליאורה טושינסקי: גם פה ההעדפה כמו גם בפיתוח היא להעביר לרשויות המקומיות, אבל יש להם יכולת הכלה יותר מגובלת, משרד הבינוי והשיכון הוא חלק מאוד מרכזי.

<ליאורה טושינסקי: שיווק – אפשר לראות כאן את המגמה.

<ליאורה טושינסקי: המגמה בסך הכול מראה פחות או יותר שבשנת 2009 יש הרבה יותר האצה ודחיפה של נושא השיווק והשוק עדיין רעב ועדיין אין מספיק.

<ליאורה טושינסקי: אלו הנתונים.

אמנון כהן: אני רואה ששר הבינוי והשיכון הקודם עשה עבודה יפה.

<בנצי ליברמן: לא יפה, יפה מאוד.

<בנצי ליברמן: בכל מקום אני אומר שהוא עבד לבד.

<בנצי ליברמן: כלומר, אם כל הממשלה אז הייתה עובדת כמו שהיא עובדת היום, היום היא מתקתקת.

<בנצי ליברמן: היום משרדי הממשלה עובדים בשפה אחת באופן אמיתי, אין חכמות.

אמנון כהן: לאוצר ירד האסימון.

אמנון כהן: מע"מ 0 על יחידת דיור, אתה יודע כמה חוקים כבר יש לי?

אמנון כהן: מע"מ דיפרנציאלי, שום דבר.

<בנצי ליברמן: השיווק והאינטנסיביות החלו אצל השר הקודם.

אמנון כהן: איך כופפו את פקידי האוצר?

אמנון כהן: אני לא יודע, איך כופפו אותם, הורידו את כולם על ארבע.

אמנון כהן: אני מצדיע לשר האוצר, עצם העובדה שסגרו להם את התפיסה, אמרו להם 'לא אתם קובעים'.

אמנון כהן: יפה מאוד, אני מצדיע לשר האוצר.

<ליאורה טושינסקי: בשנה שעברה השיווק היה כמעט 38 אלף יחידות הדיור.

<ליאורה טושינסקי: התכנית לשנת 2014 היא 40 יחידות דיור.

<ליאורה טושינסקי: זה מצב השיווק.

<ליאורה טושינסקי: הבאנו כאן נתונים גם לגבי החציון הראשון של שנת 2014 שמראים שהמגמה היא מגמה שממשיכה.

<ליאורה טושינסקי: בחציון הראשון של שנת 2014 נפח השיווקים גם הוא גדול יותר מהחציון הראשון של 2013.

<ליאורה טושינסקי: כלומר, אנחנו ממשיכים באותה מגמה.

<ליאורה טושינסקי: הסכמי גג – בנצי בוודאי ירחיב כאן, אבל לבוא ולומר, בגלל הבעייתיות של המחסנים ומיקום מחסני התכנון ובגלל הרבה מאוד חסמים בכל מה ששייך לנושא השיווק, בנצי יזם יחד עם שר השיכון ושר האוצר מהלך של הסכמי גג שבהם יש למעשה אינטגרציה של כל משרדי הממשלה.

<ליאורה טושינסקי: מחברים ביחד את האינטרס ויוצרים תכנית עבודה ממשלתית לשיווק במאסות גדולות.

אמנון כהן: זה בוועדת הדיור.

<בנצי ליברמן: הסכמי הגג התחילו טיפ טיפה עוד בזמנו של השר אטיאס.

<בנצי ליברמן: כשאנחנו ראינו שבראש העין יש 4,000 יחידות דיור ששיווקנו ו-400 יחידות עם התרי בנייה.

אמנון כהן: ראש העיר תוקע.

<בנצי ליברמן: הוא תוקע בצדק.

<בנצי ליברמן: למה, אין מחלף של 350 מיליון.

<בנצי ליברמן: הוא אומר, 'מה אתם חושבים לתת לי בתוך 3 שנים 50 אלף תושבים, מי ייתן גני ילדים' וכדומה.

<בנצי ליברמן: אז למעשה יצרנו מודל שאומר, תשמע טוב, אתה משווק ב-3 שנים לא פחות מ-5,000 ואז המדינה אחראית על כל התשתיות כולל הכבישים, כולל המחלפים, כולל גני הילדים, הכול, הכול.

<בנצי ליברמן: זאת אומרת שזה נקרא הסכם גג שמאפשר פריסה.

<בנצי ליברמן: עם קריית גת יצאנו עם הסכם ל-7,500 יחידות דיור, באופן טבעי היא לא אוכלת 300-400 בשנה.

<בנצי ליברמן: כבר היום היא שיווקה 1,500 במסגרת הסכמי הגג.

אמנון כהן: שמגיעים מבחוץ.

<בנצי ליברמן: הם מגיעים מבחוץ.

<בנצי ליברמן: כדי שנבין, קח למשל את הסכמי הגג, עד היום רשות מקרקעי ישראל עבדה בשיטת שגר ושכח, שיווקתי, זה לא מעניין אותי יותר.

<בנצי ליברמן: אני עמדתי ביעד הממשלתי, שמשרדי הממשלה האחרים ישברו את הראש.

<בנצי ליברמן: היום הסכמי הגג מחייבים אותי לשבת על התכנית הזאת אחת לשבוע-שבועיים עם הרשות המקומית ולראות איך הדברים מתקדמים.

<בנצי ליברמן: אם משהו לא מתקדם אני מכניס חוטר לממשלה ואומר חבר'ה.

<בנצי ליברמן: זאת אומרת, עבודה שהתבצע אתמול בלחיצת כפתור ואני לא ראיתי אותה יותר, מבחינתי, היא הפכה להיות חתיכת פרויקט בתוך החטיבה עסקית.

<בנצי ליברמן: אפרופו כן, כי יש חטיבה מקצועית שעוסקת רק בביזנס.

<בנצי ליברמן: השירות ניתן בחטיבה אחרת ובכלל לא באותה גיאוגרפיה, לא על ידי אותם אנשים, לא אותם מנהלים.

<בנצי ליברמן: המנהלים, אין אחד על השני אני המנהל של כולם.

<בנצי ליברמן: זאת אומרת היכולת להתמקד ולהפוך למשל הסכמי גג, מבחינתי הם גולת הכותרת - - -

אמנון כהן: כפי שאמרת זאת אומרת שאם כרגע בקריית גת 7,000 יחידות דיור שהצורך שלו הוא עשרה גני ילדים, הצורך שלו מחלף, הצורך שלו טיפת חלב בין אם זה כולל - - -

<בנצי ליברמן: הכול.

<בנצי ליברמן: אתה צריך להבין שראש העיר הוא לא פרייר והוא לוקח גם אנשי מקצוע.

<בנצי ליברמן: יש מסמך, במסמך הזה מופעים כל גני הילדים שהוא צריך, כל המעונות - - -

אמנון כהן: משרד החינוך מתקצב את הכול.

<בנצי ליברמן: משרד החינוך מתקצב 80%-90% בלבד.

<בנצי ליברמן: חוץ מזה, מבני ציבור אף אחד לא נותן.

<בנצי ליברמן: בגלל שהוא יחסית מקבל הרבה הוא משווק הרבה והוא מקבל 'חלף היטל'.

<בנצי ליברמן: אנחנו יושבים עם האוצר וממלאים, זה מקורות מימושים, בסוף ראש העיר לא משלם שקל.

<בנצי ליברמן: נכון שאת כל 'חלף ההיטל' הוא נותן לפרויקט הספציפי הזה.

<בנצי ליברמן: אם יש חסר אז הם יודעים לעשות את זה.

<בנצי ליברמן: בסוף בסוף זה נסגר ב-0 באופן שהפרויקט הזה הוא סגור בפני עצמו.

<בנצי ליברמן: יש תאריכים - - -

אמנון כהן: יפה מאוד.

אמנון כהן: כל הכבוד לשר אטיאס שהתחיל את הסכמי הגג.

<בנצי ליברמן: יפה.

<בנצי ליברמן: כאן יש לך את הסכמי הגג.

<בנצי ליברמן: בפעול חתמנו בקריית ביאליק, בקריית גת, בראש העין ובמודיעין.

<בנצי ליברמן: חתמנו בפועל על 35 אלף יחידות דיור.

<בנצי ליברמן: מה שאתה רואה בשקף הזה בכחול זה הרצליה, ראש העין, חתמנו.

<בנצי ליברמן: ירושלים, רמלה, באר שבע, אשקלון, ראשון לציון וחיפה, אלה למעשה הסכמי גג שחלקם נמצאים ממש בעבודה.

<בנצי ליברמן: לבקשת שר האוצר ושר הבינוי והשיכון אנחנו אמורים להגיע לכ-100 אלף יחידות דיור בהסכמי גג שזה משהו אחר לחלוטין.

אמנון כהן: מהו היעד ל-100 אלף יחידות?

<בנצי ליברמן: יש לך כאן מפה.

<ליאורה טושינסקי: יש לך מפה גם לפי שנים.

אמנון כהן: מה, זה יורד?

<בנצי ליברמן: לא.

<בנצי ליברמן: זה הולך ועולה.

אמנון כהן: כרגע בעבודה 5,000.

<ליאורה טושינסקי: זה בעבודה.

<ליאורה טושינסקי: גם השיווק הרגיל ימלא לבד.

<ליאורה טושינסקי: כרגע - - -

אמנון כהן: הבנתי, נתקדם.

אמנון כהן: זהו, עשר דקות עברו, מה עכשיו?

<ליאורה טושינסקי: עוד שתי דקות.

<ליאורה טושינסקי: קרקע חקלאית – זה נושא מאוד גדול, אנחנו לא נפתח אותו כאן.

<ליאורה טושינסקי: אנחנו מתעסקים הרבה בנושא ושמים עליו הרבה - - -

אמנון כהן: עם הקיבוצים ראיתי שאתם פותרים - - -

<ליאורה טושינסקי: קיבוצים, לא נכנס לזה עכשיו.

<ליאורה טושינסקי: נגיד מילה אחת על שתי החטיבות האחרות.

<ליאורה טושינסקי: חטיבת השמירה - - -

אמנון כהן: חטיבת שמירת הקרקע היא חשובה מאוד.

אמנון כהן: אדוני, משתלטים על הקרקעות של המדינה.

<בנצי ליברמן: אז מתקשרים אלי 'אל תעשה, הוא מסכן, אל תעשה, הוא מסכן'.

אמנון כהן: אין מסכנים.

<ליאורה טושינסקי: ניתן לראות מהדוח הזה, אנחנו לא ניכנס לנתונים, שהיום יש יותר מפי שתיים פעילות יזומה של החטיבה בנושא של שמירה על הקרקע.

<ליאורה טושינסקי: לפני כן היו אלה פעולות - - -

אמנון כהן: מה זה פעולה?

<ליאורה טושינסקי: פעולה יזומה.

אמנון כהן: שמים קרוואנים, משתלטים, מגדרים את האזור.

אמנון כהן: כאילו האבא שלו ירש לו את זה.

<ליאורה טושינסקי: נכון מאוד.

<ליאורה טושינסקי: כל נושא פינוי והאכיפה בכל הנגזרות החל ממישהו שעשה שימוש שלא על פי החוזה שלו ועבור לטיפול בקרקע פלושה.

<ליאורה טושינסקי: נעבור לחטיבת השירות – מילה אחת.

<ליאורה טושינסקי: האינטרס שלה - - -

אמנון כהן: רגע, אני עדיין בשמירת הקרקע כי היא חשובה לי.

אמנון כהן: מה הוספתם?

<ליאורה טושינסקי: אתה רואה את שתי השורות התחתונות, זה כאילו הסיכום של מה שאנחנו רוצים להגיד.

<ליאורה טושינסקי: סך הכול דיווחי פעילות שמירת הקרקע והאכיפה - - -

אמנון כהן: אני רואה שזה יורד.

<ליאורה טושינסקי: לא.

<ליאורה טושינסקי: בשנת 2012 עלינו יותר מכפול.

<ליאורה טושינסקי: אלו הפעולות היזומות של החטיבה.

<ליאורה טושינסקי: זאת אומרת שבשנת 2013 החטיבה - - -

אמנון כהן: מה זה דיווחים - - -

<ליאורה טושינסקי: זה החלק שבו החטיבה נותנת שירות לעסקי.

<ליאורה טושינסקי: את זה אנחנו רוצים להוריד כי אנחנו רוצים שיהיו קצת יותר תצהירים, יותר הסתמכות על תוצאות, יותר הסתכמות על פעולות אחרות ושהחטיבה תוכל להיות באמת יותר פנויה לעשות את הפעילות שלה.

אמנון כהן: אני רואה שכאן הכפלתם בנושא של הפעילות, אבל מי אמר שזה מספיק?

<ליאורה טושינסקי: אף פעם זה לא מספיק.

<בנצי ליברמן: שאלת בשביל מה 200 עובדים, אני צריך 400.

<בנצי ליברמן: שאלת, זה חלק מהעניין.

אמנון כהן: אני הבנתי שאת כל מה שאתה מבקש את מקבל, את זה הבנתי בסוף.

<בנצי ליברמן: נו,

אמנון כהן: ראיתי, כל מה שביקשת קיבלת.

<בנצי ליברמן: לא.

<בנצי ליברמן: תכף אתה תראה שבהחלטת הממשלה אני אקבל עוד.

<בנצי ליברמן: לפני שבועיים.

<בנצי ליברמן: אפרופו אני אקבל עוד.

אמנון כהן: אתה מביא כסף אחר כך, זה בסדר.

<ליאורה טושינסקי: נכון, אנחנו יכולים להביא הרבה יותר.

<ליאורה טושינסקי: שלוש מילים על השירות כי זה חשוב.

<ליאורה טושינסקי: בסוף זה הפרצוף שלנו - - -

אמנון כהן: מבחינתי השירות לא השתנה.

<ליאורה טושינסקי: תבוא לראות, עכשיו אני לוקח אותך לסיור.

אמנון כהן: לידך אני מרים טלפון, עד שיענו לי זה 40 דקות.

<ליאורה טושינסקי: המטרה שלנו היא להרחיב, בעצם שלא יבואו לקוחות.

<ליאורה טושינסקי: נגיד את זה בצורה גסה, המטרה שלנו להרחיב את כל האמצעים בהם הלקוח מקבל תשובה ומענה מבלי שהוא יבוא אלינו.

<ליאורה טושינסקי: כשהוא בא אלינו העסק מתחיל להסתבך - - -

אמנון כהן: מי עונה במוקד?

<ליאורה טושינסקי: ולכן יש לנו היום מוקד טלפוני - - -

אמנון כהן: מי עונה, אנשי מקצוע או מיקור חוץ?

<ליאורה טושינסקי: קודם כל עונה מיקור חוץ, אנשי מקצוע.

אמנון כהן: איך יכול להיות מיקור חוץ אנשי מקצוע?

<ליאורה טושינסקי: קיבלו הדרכות מאיתנו.

<ליאורה טושינסקי: מהעבר המוקד הטלפוני היה במיקור חוץ.

<ליאורה טושינסקי: נגיד בסוגריים, במסגרת ההסכם הקיבוצי אנחנו צריכים תוך שנה להכניס אותו אלינו.

אמנון כהן: על זה אני מברך.

<ליאורה טושינסקי: הם קיבלו ומקבלים הדרכות מאיתנו.

<ליאורה טושינסקי: בעצם פתחנו להם את התיקים במערכות הדמיה והיום הם מסוגלים לתת ללקוח מידע ספציפי על - - -

אמנון כהן: את יודעת מה קורה פה, אני ניסיתי.

אמנון כהן: מתקשרים למיקור חוץ ומבקשים חטיבה או אגף מסוים, 'כן, כן אני מעבירה' – 40 דקות.

<ליאורה טושינסקי: הם לא מעבירים היום.

<ליאורה טושינסקי: היום לא מעבירים בכלל.

<ליאורה טושינסקי: הם לוקחים את הפנייה ומפנים אותה לפקיד והפקיד עצמו מטפל.

אמנון כהן: איך הפניה עוברת, פקס, מייל, איך?

<ליאורה טושינסקי: תלוי בפנייה.

<ליאורה טושינסקי: קודם כל הכוונה לתת - - -

אמנון כהן: אני כרגע בטלפון, יש בעיה עם העברת מסמכים או משהו דומה.

<ליאורה טושינסקי: אני עונה, א' הם מנסים לתת לך את התשובה לשאלה כי פתחנו להם את כל מערכות המחשב שלנו, הם רואים את התיק שלך - -

<בנצי ליברמן: אני רוצה שתבין, זה לא היה כך., קודם כל שני מרחבים הכי חשובים לא היו אתמול בכלל בטלפונים, המרכז.

<בנצי ליברמן: יותר מזה, מה שהם יכלו לעשות זה לפתוח את האינטרנט ולהסביר לך מה יש לך באינטרנט.

<בנצי ליברמן: היום הם פותחים את התיק הספציפי שלך, הם עונים לך מה שהם יכולים לענות.

<בנצי ליברמן: זה עולם אחר.

<ליאורה טושינסקי: החל מהשבוע שעבר הפעלנו שירות דרך ה-SMS.

<ליאורה טושינסקי: אנחנו מעבירים תשובות דרך ה-SMS.

<ליאורה טושינסקי: כל הנושא הזה זה משהו שהתחלנו וכל הזמן אנחנו מרחיבים אותו.

<ליאורה טושינסקי: בעניין האתר, אני מזמינה אותך להיכנס, הרבה מאוד שירותים ופרטי מידע אנחנו מכניסים לאתר - -

אמנון כהן: תרשמי לעצמך את נושא האתר.

אמנון כהן: אני אתן לך לבדוק כמה משימות.

<ליאורה טושינסקי: מצוין.

<ליאורה טושינסקי: תעבירו לנו הערות ואת כולן נתקן.

אמנון כהן: אני ממציא גוש, חלקה.

<ליאורה טושינסקי: למשל הכנסנו מודיעין פיסי לתוך המקומות.

<ליאורה טושינסקי: לא היה מודיעין, היית מגיע והולך לאיבוד.

<ליאורה טושינסקי: היום יש מודיעין שאומר לך לאן אתה צריך ללכת, איפה מטפלים.

<ליאורה טושינסקי: ככול שהוא יכול הוא לוקח ממך את הפנייה ואומר לך, 'לך אנחנו נחזור אליך'.

<ליאורה טושינסקי: יש כל מיני אמצעים, בעיניי בסיסיים, בשירות שלא היו קיימים, אנחנו כל הזמן מוסיפים - - -

אמנון כהן: אזרח שולח מכתב, תוך כמה זמן היום פותחים אותו?

<ליאורה טושינסקי: תלוי באיזה מקומות.

<בנצי ליברמן: אתה צריך להבין מאיפה לקחתי את זה.

<בנצי ליברמן: במסגרת הרפורמה גם עברנו מקומות פיסיים, למשל בצפון - - -

אמנון כהן: כמה זמן בממוצע לוקח - - -

<ליאורה טושינסקי: פתיחה של פנייה?

<ליאורה טושינסקי: לדעתי לא יותר משבוע.

אמנון כהן: והתשובה היא תוך שלושה שבועות-חודש.

<ליאורה טושינסקי: לא.

<ליאורה טושינסקי: זה תלוי.

<ליאורה טושינסקי: יכול להיות שבועיים-שלושה כולל טיפול, יכולה להיות שלושה חודשים והטיפול בעבודה.

<ליאורה טושינסקי: אומרים שהטיפול בעבודה.

<בנצי ליברמן: יש עוד הרבה מה לעשות.

<ליאורה טושינסקי: יש עוד הרבה ואני מיד אתייחס.

<ליאורה טושינסקי: המוקדים המהירים, מיקור חוץ – השם המסחרי הוא 'מוקדי שירותים מהירים' ולא מיקור חוץ.

<ליאורה טושינסקי: יש כאן התחייבות בפרסום שלנו לציבור לגבי זמני תקן, אנחנו עומדים בהם.

<ליאורה טושינסקי: 4 הפעולות האלה זה זמני התגובה שלנו לביצוע, לא למתן תשובה אלא לביצוע.

<ליאורה טושינסקי: באשר לשאלה, שנה שלמה עובד השירות של ה-4 פעולות.

<ליאורה טושינסקי: נכון לשנה הזאת 20,,50 ו- 26,000 פניות במיקור חוץ בשנה שהייתה.

<ליאורה טושינסקי: כאן אני מציגה שקף כדי להגיד שבאמת העולם לא ורוד.

<ליאורה טושינסקי: נכון למאי, זה המועד שהכנתי את הדוח ואפשר להכין מעודכן, עדיין אנחנו עדיין עם 26 אלף פניות בתורי העבודה שלנו.

<ליאורה טושינסקי: זה המון, זה 26 אלף שמחכים לקבל תשובה, מענה, עסקה.

<ליאורה טושינסקי: אגב, זה כולל את כל החטיבות.

אמנון כהן: אתה צריך 1,000 עובדים.

<בנצי ליברמן: אתה חושב שהאוצר פרייר, הוא נותן רבע ממה שאני צריך באמת.

<ליאורה טושינסקי: רואים שעיקר הבעיה שלנו - - -

אמנון כהן: מאיפה פיסית ה-26 אלף?

<ליאורה טושינסקי: כתוב פה, חטיבת השמירה - 2,700.

<ליאורה טושינסקי: חטיבת השירות – 5,300.

<ליאורה טושינסקי: עיקר הפער שלנו היום הוא בחטיבה העסקית באזור המרכז.

<ליאורה טושינסקי: זה עיקר הפער שלנו.

<ליאורה טושינסקי: לאחרונה יש לנו סיכום עם אגף התקציבים לתגבור של מערך העובדים נקודתית במקום הזה.

אמנון כהן: יש לכם אפשרות לנייד עובדים.

אמנון כהן: יש מקומות שבהם לא צריכים עובדים.

<ליאורה טושינסקי: זה היה כל הנושא הארגוני והחטיבות.

<ליאורה טושינסקי: מילה אחת, המבקר לא מזכיר בכלל למרות שהחלטות הממשלה ובחוק זה כתוב כמה פעמים - - -

אמנון כהן: הוא צריך להגיד את מה שלא טוב.

אמנון כהן: את מה שטוב יודעים - -

<ליאורה טושינסקי: לא.

<ליאורה טושינסקי: בנושא של שקיפות ופישוט מדיניות מקרקעין, בעייננו, אחת האבנים המאוד המשמעותיות בשאלה מהי הרפורמה, הבעיה הגדולה היא שנושא ניהול הקרקע הוא נושא מורכב.

<ליאורה טושינסקי: העולם לא מבין אותו ואנחנו גם ממשיכים להיות לא מובנים ולא ברורים.

<ליאורה טושינסקי: חלק משמעותי ממה שמוטל עלינו לעשות הוא לפשט ולהנגיש את העולם הזה מעולם שהוא עולם מבולבל לגמרי לעולם שיהיה יותר בהיר וברור.

<ליאורה טושינסקי: התחלנו, סליחה על הביטוי, לכתוב כמעט את חמשת חומשי תורה של הארגון הזה כי לא היה, הכול בפורמאלי.

<ליאורה טושינסקי: לא היה, הכול היה לא פורמאלי, הכול בערך וכדומה.

<ליאורה טושינסקי: מתבצעת עבודה מאוד מאוד יסודית בנושא הזה.

אמנון כהן: תגיעי בבקשה לשקף האחרון כי אני חייב לסכם כאן את דברים ואני מבקש לשמוע עוד דברים בנוגע לתיקון ליקויים.

<ליאורה טושינסקי: כעת אני אגיע לסדרה של שקפים שאנחנו נרוץ עליהם.

<ליאורה טושינסקי: למרות שאנחנו חושבים שהרפורמה במקום הנכון ונעשתה בהתאם להחלטות הממשלה והחקיקה, בהמשך לחוות הדעת של המבקר שהגופים המורשים לא התייחסו אליה, בכול זאת החלטנו להעביר את כל אחד מהנושאים האלה אל הממשלה ולקבל עליהם אישור.

<ליאורה טושינסקי: אכן זה מה שנעשה.

<ליאורה טושינסקי: מצורף לכם בחומרים עצמם שהגשנו את החלטת הממשלה האחרונה שדנה - - -

אמנון כהן: יש לי כאן תיק.

<ליאורה שמעוני: זה בתיק, צרפנו.

אמנון כהן: יש בתיק.

אמנון כהן: תבדוק אם הכול טופל.

<ליאורה טושינסקי: אני עוברת כאן במהירות שקף שקף.

<ליאורה טושינסקי: ההחלטה הזאת עוסקת בפעילויות להעברת הבעלות וקידום הרפורמה.

<ליאורה טושינסקי: אנחנו מפרטים כאן מה שהיא עושה בנושא של העברת הבעלות, שקיפות ומדיניות מקרקעין, אלו החלטות נמצאות בתוך החלטת הממשלה הזאת.

<ליאורה טושינסקי: כל נושא הפיתוח שהמבקר התייחס אליו, בעצם החלטת הממשלה מאשררת את הביצוע כפי שקיים היום.

<ליאורה טושינסקי: זה אומר שאנחנו לא מבצעים פיתוח מאז החלטת הממשלה הקודמת ההיא, חוץ ממה שהיה - - -

אמנון כהן: הרשויות המקומיות - - -

<בנצי ליברמן: הרשויות המקומיות כן.

<בנצי ליברמן: הרשויות המקומיות בבקרה שלנו.

<בנצי ליברמן: אגב, יש החלטה של רשות מקרקעי על זה והממשלה אומרת תמשיכו לעבוד כך - - -

אמנון כהן: בבקרה.

אמנון כהן: הבקרה במיקור חוץ?

<בנצי ליברמן: כן.

<ליאורה טושינסקי: את עדכון הארגוני הכנסנו לתוך החלטת הממשלה כולל נושא מרחבי השירות ומתן שירות - - -

<בנצי ליברמן: כתוב: "לעדכן את המבנה הארגוני באופן שיאפשר מתן שירות באמצעות מרחבי השירות".

<בנצי ליברמן: הנה עוד תקנים, עוד תקנים והבנתי שגם קיבלנו.

אמנון כהן: משרד האוצר, אני מבקש לדעת אם אתה נותן עוד תקנים, האם יש תקנים לאנשי מכירות ויש תקנים של שירות כזה או אחר שהם זמניים ומסתיימים.

אמנון כהן: אם אתה אומר שזה כבר עובד, מוכשר וניתן לנייד אותו אחר כך לשיווק, בוודאי שזה טוב, אבל אם אתה אומר 'לא זה ייעודי לנושא הרישום ולנושאים האלה ולא צריך כל כך הרבה כוח אדם מקצועי – כאן צריך לחשוב איך חוסכים שוב את ההסתדרות ושלא יהיו שוב סיפורים.

אמנון כהן: לדעתי מבחינה ציבורית אתם צריכים לבחון את הסוגיה הזאת.

אמנון כהן: אני סומך עליכם שבמקום שמדובר בעובד זמני הוא זמני ואיפה שההתמקצעות חשובה יותר כמו מהנדס או כלכלן, כאן תפעילו את שיקול הדעת.

אמנון כהן: הרשות הזאת צריכה לייצר כסף למדינה.

אמנון כהן: כלומר, שיווק.

אמנון כהן: אני לא כל כך שמח שהוא שולח שמאי ממשלתי ואז הקרקעות יקרות.

אמנון כהן: אני חושב שאם צריך לפתור את העניין הדיור לזוגות הצעירים אולי צריך להסתכל גם על הפן הזה.

אמנון כהן: אני מקווה שב-0 אחוז מע"מ שנשמע טוב, אבל אני לא בטוח שבסוף הוא יגיע ליעדו.

אמנון כהן: שתיים, כאדם שהפערים החברתיים חשובים לו, אני רואה את החלטה הזאת כמשהו שמרחיב את הפערים החברתיים.

אמנון כהן: זה ירחיב עוד יותר כי מי שיכול לרכוש דירה 1.6 מיליון הוא כבר במקום אחד, אבל ההוא בקריית גת או באופקים במקום אחר, זה מבחינתי מגדיל את הפער החברתי.

אמנון כהן: אני מבין את תפיסתו של שר האוצר, הוא מכוון למקום מסוים, אבל כשהשר אטיאס רצה לכוון למקום מסוים היו בג"צים.

אמנון כהן: צריך באמת לתת מענה לאוכלוסייה החרדית שגדלה, גם היא צריכה קורת גג.

אמנון כהן: כל אחד ותפיסתו, זו מדינה דמוקרטית.

אמנון כהן: אני פשוט חושש מזה שאנחנו הפסקנו את התחלות הבנייה.

אמנון כהן: כלומר, הקבלנים באי וודאות.

אמנון כהן: הסתכלתי על נתוני הלמ"ס (הלשכה המרכזית לסטטיסטיקה) שאומרים שיש פחות התחלות בנייה בלמעלה מ- 20%.

אמנון כהן: אני חושב שיש איזה פקק.

אמנון כהן: החוק יעבור, לא יהיה היצע, יהיו הרבה ביקושים, לא תהיינה דירות.

אמנון כהן: אני כאיש ציבור חושש שיהיה שוק שחור והרבה מאוד קבלנים ינצלו את הרף של 1.6 מיליון ושדירות שעומדות היום בגובה של 1.4, 1.5 מיליון שקל המחירים שלהן ימריאו מעלה כדי למכור ב-1.6.

אמנון כהן: אומנם, הממשלה צריכה לעשות עבודה, ומצד שני אנחנו יודעים שיש את השוק והקבלנים שבונים יודעים לעשות את הקופון שלהם.

אמנון כהן: בוודאי זה יגיע לקצה ולא רק בגבוה של 18% מע"מ.

אמנון כהן: יש כאן בעיה שתרחיב את הפערים החברתיים.

אמנון כהן: אני חושב שכדי לא לעצור את התהליך הזה ושתהיינה התחלות בנייה, החלטת הממשלה צריכה להיות לא להפסיק את המכירות.

אמנון כהן: תדונו על זה.

אמנון כהן: כלומר, אתה אומר שמי שרוכש קרקע מתאריך קבלת ההחלטה, נכנס.

אמנון כהן: הוא ישלם מע"מ על ה- 100 אלף שקל הראשונים שהוא שילם - -

<אמיר רשף: נקבע בחוק שלא משנה מתי הוא עובר הוא יחול החל מספטמבר 2014.

אמנון כהן: אז מה יהיה?

אמנון כהן: היום כשזוג צעיר רוצה לקנות דירה, למשל על עצם הקנייה הוא שם 100 אלף שקל, על זה הוא ישלם מע"מ - - -

<אמיר רשף: היום הוא לא יכול.

<אמיר רשף: היום הוא עושה את העסקה - - -

<בנצי ליברמן: הוא יפסיד את ה- 18%.

אמנון כהן: על כל הסכום?

<אמיר רשף: החל מספטמבר.

אמנון כהן: אבל אם הייתה החלטה שמי שעושה את העסקה היום ועל הסכום שהוא משלם היום הקבלנים לא באים לקראתו.

אמנון כהן: אני רכשתי את הדירה, שילמתי על החשבון 100 אלף שקל, על זה שלמתי מע"מ את שאר התשלום אני אעביר אחרי ספטמבר וכשיעבור החוק, למעשה לא הייתי עוצר את התחלות הבנייה.

אמנון כהן: לא היה כדאי לעשות את זה?

<אמיר רשף: אני פחות בקיא בענייני החוק.

<אמיר רשף: אני אעביר את זה לגורמים שמטפלים בזה.

אמנון כהן: אני חושב שהפסקנו את התחלות הבנייה.

אמנון כהן: אני חושש מאוד כשיעבור שהחוק כבר לא יהיו מספיק דירות בעוד שנה שנתיים.

<אמיר רשף: הליך החקיקה מתחיל היום בוועדה.

<אמיר רשף: אני מניח שהדברים האלה יעלו גם מצד חברי הכנסת.

אמנון כהן: כלום חושבים על הדברים האלה?

אמנון כהן: לא כולם חברתיים שם.

<אמיר רשף: אני מקווה שלפחות חלקם.

אמנון כהן: מבחינת רשות מקרקעי ישראל אנחנו רואים כיוון לשינוי.

אמנון כהן: אני רוצה לברך את משרד מבקר המדינה שהצביע על הליקויים.

אמנון כהן: אני מברך את הרשות שהטמעתם את זה בהחלטת הממשלה.

אמנון כהן: כלומר, הייתה תפיסה אחרת שרצינו ובהמשך הדרך היה א', ב' ו-ג' שרצינו לשנות.

אמנון כהן: לא הספקנו לשנות בלהט העשייה, התעסקנו בעבודה.

אמנון כהן: הערות מבקר המדינה מחודדות, חשובות.

אמנון כהן: אתה אומר שעל פי תפיסתך שונו הדברים ואושרו בקבינט הדיור.

אמנון כהן: כך הבנתי.

אמנון כהן: ממשרד מבקר המדינה אני מבקש, יש לכם את החוברת, תבדקו אם אכן יושמו הדברים ואם יש עדיין דברים שצריך לתקן.

אמנון כהן: אני לא רוצה שהרשות בלהט העשייה תהפך לגוף שמתעסק בביקורת.

אמנון כהן: היא צריכה לתקן על פי מה שכתוב.

אמנון כהן: כמחוקק אני האיר כאן את עיני שר האוצר ואת עיני שר הבינוי והשיכון ששם את חותמו.

אמנון כהן: כל אחד רוצה לעשות עבודה טובה.

אמנון כהן: אנחנו באמת רוצים שהגוף הזה לא יהיה במצב של אי עמידה בנהלים, בכללים או בהסכמים.

אמנון כהן: בנצי, יהיו יותר דירות?

אמנון כהן: זוגות צעירים לא קונים כי הם פוחדים - - -

<בנצי ליברמן: לא עוצרים כרגע כי יש את השוק הכבוש, כל אחד מחכה לראות מה יהיה.

<בנצי ליברמן: נכון, באופן עקרוני כשייחקק החוק ויהיה מחיר מטרה אז הביקושים יהיו גדולים מהיצע.

<בנצי ליברמן: משום שהממשלה מכריזה שזה הולך להיות לא לשנה ולא לשנתיים, לכן חבר'ה תמתינו.

<בנצי ליברמן: מי שלא חייב שלא יקנה כי בסוף נתגבר על ההיצע.

<בנצי ליברמן: אנחנו נמצאים היום במצב עם הסכמי הגג, גם ההסכמים עם מחנות צה"ל וגם חוק התכנון המואץ החדש, לי אין ספק שבעוד שנתיים-שלוש נעמוד במקום שלא נצטרך שום גלגלי עזר.

<בנצי ליברמן: זה ייסע לבד.

<בנצי ליברמן: את הפער הזה של השנתיים, עד ש...ש..., אם היו שומעים לשר אטיאס לפני ארבע שנים היום היינו במקום אחר.

אמנון כהן: שר האוצר דאז לא היה אותו שר אוצר.

<בנצי ליברמן: עכשיו צריך לומר, הממשלה מדברת בלשון אחת.

<בנצי ליברמן: אני באמת אומר שיש שר אוצר ויש שר הבינוי השיכון וגם שאר השרים.

<בנצי ליברמן: אתה יודע, בקדנציה הקודמת כשהייתי מגיע למשרד התחבורה היו אומרים, 'אנחנו גמרנו את החומש, תבוא לחומש הבא'.

<בנצי ליברמן: היום כל התכניות של משרד התחבורה מוכוונות לדרישות של הביקושים גם - - -

אמנון כהן: המטרה משותפת.

<בנצי ליברמן: זה חשוב.

<בנצי ליברמן: אני, בכל אופן מבחינתי אני חושב שיש עוד מה הרבה מה לעשות.

<בנצי ליברמן: רפורמה בגוף כל כך כל כך גדול שהתנהל כפי שהתנהל, יש לו עוד הרבה דרך.

<בנצי ליברמן: אם אני בודק באמת את הפרמטרים של תהליך ושל מגמות, אני חושב שאנחנו נמצאים במקום שאפשר לומר באמת שהתחלנו להניע את הכיוון הנכון.

<בנצי ליברמן: אני מקווה, אני אומר כמעט בוודאות שבסך הכול האוצר נמצא לצידנו בצורה שלמה.

<בנצי ליברמן: תמיד יש ויכוחים ותמיד יהיו חיכוכים והכול בסדר, אבל אנחנו רואים עין בעין את הדברים.

<בנצי ליברמן: העובדה שכל מה שאני אומר, לא רק שהם אישרו את תוספת התקנים, למשל כעת בעניין המושבים והקיבוצים אנחנו אומרים להקים מנהלת זמנית לשלוש שנים ליישם את ההחלטה 1155.

<בנצי ליברמן: בניסיון לגמור סוג של מבצע מקמים מנהלת זמנית שהעובדים יהיו זמניים לשלוש-ארבע שנים.

<בנצי ליברמן: המנהלת הזאת אמורה להעלם מהעולם, במרכאות, אחרי שגומרים את העובדה.

אמנון כהן: הם יישארו 20 שנה.

<בנצי ליברמן: זה רישום של כל הקרקעות - - -

אמנון כהן: שהם ידעו לעשות את העבודה שישבה 20 שנה.

<בנצי ליברמן: אבל לא התחילו.

<בנצי ליברמן: את החלטה שהתקבלה לפני עשר שנים בנושא שיוך דירות אפילו לא התחילו.

<בנצי ליברמן: להתחיל דבר כזה זה פרויקט לאומי.

<בנצי ליברמן: אנחנו באמת משתדלים לעבוד בכל הכיוונים.

אמנון כהן: משרד המבקר, יש לכם עוד הערה?

אמנון כהן: בבקשה גברתי.

אמנון כהן: אני רוצה לסכם את כל הדיון החשוב הזה.

<ליאורה שמעוני: הערה אחת, בעקבות הדוח שעשינו ובהמשך לדוח הזה, כמו שאתם בוודאי יודעים, נכנסנו השנה לבדיקה רק בנושא של רישום הבעלות כי זהינו את זה כבעיה שצריך לפתור ושצריך להתמודד איתה.

<ליאורה שמעוני: הביקורת שלנו באה לא רק כדי להראות איפה רשות מקרקעי ישראל לא בסדר או משהו כזה, אלא מתוך כוונה לזהות את המקומות ומה ניתן לעשות שם על מנת לקדם - - -

<בנצי ליברמן: אגב, יושבת איתנו עורכת הדין עליזה קן שהיא למעשה אחראית על רישום הטאבו.

<ליאורה שמעוני: נפגשנו איתה - - -

אמנון כהן: למה לא זז הרישום בטאבו?

אמנון כהן: 27 אלף במקום יעד 50 אלף.

אמנון כהן: לא הגעת?

<עליזה קן: רק לסבר את האוזן - - -

אמנון כהן: איזה אוזן?

<עליזה קן: של כולם, הקולקטיבית.

<עליזה קן: לבעלות שדרגנו בהודעות מקוונות למעלה מ-120 אלף רישומי חכירות.

<עליזה קן: זאת אומרת שאם אנחנו לוקחים בחשבון שכל דירה למגורים זה לפחות שני בעלים, יש רבע מליון איש במדינת ישראל שהיו צריכים לעשות דבר וחצי דבר, הם התעוררו ביום בהיר אחד והפכו מחוכרים לבעלים.

<עליזה קן: כל הרישומים הועברו.

<עליזה קן: אנחנו ממשיכים כתף אל כתף עם רשות מקרקעי ישראל, אנחנו מקיימים ישיבות תקופתיות, מקדמים את הדברים, יש לנו תכנית עבודה.

<עליזה קן: בעידן הזה כשאנחנו עוברים למערכת מחשוב חדשה עשינו אקרובאטיקה על מנת שהרישומים האלה לא יעצרו.

<עליזה קן: אנחנו ממשיכים לקדם אותה.

<עליזה קן: אני אשמח אם לבקר יש הערות כלפינו.

<עליזה קן: אני לא מצאתי כאלה בדוח.

<עליזה קן: אני כאן.

אמנון כהן: אתם נקראים טאבו?

<עליזה קן: לא.

<עליזה קן: המילה טאבו היא מילה שגויה לחלוטין.

<עליזה קן: על בנצי יש - - -

אמנון כהן: אנחנו בשפת העם.

אמנון כהן: אנחנו עם ישראל.

<עליזה קן: העם, אם הוא מדבר טורקית, לפחות שידבר כמו שצריך.

<עליזה קן: המילה היא טאפו, זו מילה - - -

אמנון כהן: אם אני אבוא עכשיו אל אדם שצריך להעביר בעלות ואני אגיד לו 'לך אל הטאפו,' הוא יבין מה זה טאפו?

<עליזה קן: אתה תגיד לו ללכת אל לשכת הרישום והוא יבין.

<עליזה קן: אם בנצי ימשיך להגיד טאבו אני אמשיך לקרוא לו מינהל.

<עליזה קן: בסדר.

אמנון כהן: אז רגע, טאפו, כשבנאדם נפטר ולו ארבע ילדים ואחרי ה-120 שלו רוצים למכור את הדירה, הילדים צריכים לעבור לטאפו?

<עליזה קן: היורשים צריכים קודם כל להצטייד בצו ירושה, אחר כך את הצו רושמים אצלו בוודאי.

אמנון כהן: כמה זמן לוקח הסיפור?

<עליזה קן: באותו יום.

<עליזה קן: צו הורשה מתבצע באותו יום.

אמנון כהן: מישהו אמר שזה שלושה חודשים.

אמנון כהן: יכול להיות מצב כזה?

<עליזה קן: אני אשמח לקבל פרטים ואני אבדוק.

<עליזה קן: הפעולה הזאת היא בין הפעולות הפשוטות שלנו.

אמנון כהן: את הטלפון שלך אצטרך כדי לתת ליהודי שפנה אלי.

אמנון כהן: בבקשה.

אמנון כהן: בנצי עוד משהו?

<בנצי ליברמן: אני רוצה להודות לכם - - -

אמנון כהן: מה להודות, את העוקץ עוד לא אמרתי.

אמנון כהן: חכה.

<בנצי ליברמן: אתה יודע מה, בלי שאני יודע אני רוצה להודות לכם על הפתיחות ועל האמירות שבסך הכול הכיוון הוא נכון.

<בנצי ליברמן: יש עוד הרבה מה לעשות ואנחנו נעשה את זה יחד עם מבקר המדינה.

אמנון כהן: למדנו את הסוגיה, אני שוב מודה למשרד המבקר.

אמנון כהן: נגעתם בנקודות חשובות, חברתיות, צרכניות ציבוריות והתמקדתם בדברים חשובים.

אמנון כהן: כתוצאה מכך אנחנו ראינו שהמינהל העביר את ההחלטה המתוקנת לטובת הדברים שציינתם.

אמנון כהן: תבחנו שבאמת זה עומד בקנה אחד.

אמנון כהן: אם יש עוד נקודות תצביעו עליהן.

אמנון כהן: הבנתי שבנצי יכול להעביר כל החלטה שהוא רוצה.

אמנון כהן: אם עדיין יש צורך לשנות עוד משהו על פי מה שקבעה הממשלה, בוודאי תאירו את עיניו כי הוא מתעסק במיליון דברים ויש דברים שנופלים בין הכיסאות.

אמנון כהן: אנחנו שבעי רצון שתקנתם את הליקויים.

אמנון כהן: הדברים האלה יבחנו בהמשך.

אמנון כהן: אנחנו מברכים את הרשות למקרקעי ישראל על התוצאות הסופיות גם בתכנון וגם בשיווק.

אמנון כהן: אנחנו רוצים שתחזקו את המאמץ בשמירת הקרקעות בעיקר באזורי הדרום ובאזורי הבדואים שאנחנו הולכים לאבד אותם.

אמנון כהן: סיירתי גם במטה יהודה וראיתי שם השתלטות על הקרקעות על ידי בני דודנו.

אמנון כהן: אני לא יודע אם שם הצבא הוא זה שמטפל בעניין.

<בנצי ליברמן: מטה יהודה זה אנחנו.

אמנון כהן: יש שם הרבה מאוד.

אמנון כהן: בלילה מעמידים קרוואן מגורים, כמובן שיש מי שמייצר להם אותו, אני חושב שאפילו מפעל יהודי, בלילה שלא עובדים מציבים קרוואן, ביום, שאין פקחים, בחגים, חול המועד, שישי-שבת.

אמנון כהן: במטה יהודה לקחו אותי, הראו ואמרו לי 'זה לא היה לפני יומיים ועכשיו זה נמצא'.

אמנון כהן: הייתי ביום ראשון.

אמנון כהן: תבדקו את הדברים האלה.

אמנון כהן: הקרקע, למי ששייכות?

אמנון כהן: למי שמגיע הוא יכול לקבל את הקרקע.

אמנון כהן: אסור לנו לעודד השתלטות על הקרקעות לא מצד זה ולא מצד זה.

אמנון כהן: אני אבקש שתבדקו את הדברים האלה.

אמנון כהן: הפעילות שלכם מאוד חשובה.

אמנון כהן: אני מברך אתכם על הסכמי הגג שאתם עושים.

אמנון כהן: באמת היו דברים שנפלו בין הכיסאות.

אמנון כהן: התפיסה בעניין השיווק, השיווק היה נתקע והיה צורך לשווק ושוב לשווק כי היו דברים לא סגורים.

אמנון כהן: ראש העיר אומר 'מה אתה מטיל עלי הרבה יחידות דיור'.

אמנון כהן: הוא אמר 'אין לי גני ילדים, אין פתרון לטיפת חלב, אין פתרון לכביש ואין לי פתרון לבית כנסת' ולכן צריך שיינתן לו.

אמנון כהן: אני חושב שזה מבורך.

אמנון כהן: אתה אומר שזה נולד בתקופתו של השר אטיאס.

אמנון כהן: אני מברך את שר הבינוי והשיכון הקודם.

אמנון כהן: במדינת ישראל הכול זה תהליכים.

אמנון כהן: ברגע שאתה מאיר התהליך מתחיל ומתגלגל.

אמנון כהן: אני חושב שאנחנו בכיוון הנכון.

אמנון כהן: בסופו של דבר אנחנו רוצים לתת פתרון במדינת ישראל למצוקת הדיור לטובת הזוגות הצעירים.

אמנון כהן: אני מקווה שבסופו של דבר 0 אחוז מע"מ יביא תועלת.

אמנון כהן: כמו שאמרת זה לכמה שנים, בעצם זה יכול להיות לכל החיים אם הכול יהיה בסדר.

אמנון כהן: אולי בטווח הרחוק נראה את הניצנים היפים של המהלך הזה.

אמנון כהן: כרגע זה מרחיב את הפערים החברתיים באופן שאני לא יכול להסכים איתם.

אמנון כהן: בסדר, גם זה טוב וגם זה משהו לטובת הזוגות הצעירים.

אמנון כהן: אני מברך אתכם על כך.

אמנון כהן: אנחנו נמשיך לעקוב בהמשך על הדברים שאתם תצביעו בנושא רשות מקרקעי ישראל.

אמנון כהן: צאו לדרך ותבנו את מדינת ישראל.